Paġna IL-KUNSILL TAL-UNJONI EWROPEA, filwaqt li jfakkar fl-isfond politiku ta' din il-kwistjoni kif jidher fl-Anness, is-Semestru Ewropew huwa proċess ta' governanza li primarjament jgħin lill-Istati Membri biex jikkoordinaw il-politika ekonomika, tal-impjiegi u dik fiskali tagħhom; għaldaqstant, f'konformità anki mal-Istrateġija Ewropa 2020, huwa jindirizza riformi strutturali f'oqsma ta' politika oħra, bħall-edukazzjoni u t-taħriġ, li jistgħu jagħtu spinta lill-impjiegi, it-tkabbir u l-kompetittività u jħallu effett kollaterali pożittiv; eżatt wara l-istabbiliment tal-qafas tas-Semestru Ewropew, il-ministri għall-edukazzjoni enfasizzaw ir-rieda tagħhom li jikkontribwixxu għall-implimentazzjoni tal-Istrateġija Ewropa 2020 u tas-Semestru Ewropew. F'dawn l-aħħar għaxar snin, dan il-kontribut ħa diversi forom u kien espress b'modi differenti; fi tmiem il-perijodu strateġiku 2020 u bi tħejjija għall-ġejjieni, huwa importanti li jissaħħaħ il-kontribut tas-settur tal-edukazzjoni u t-taħriġ fid-diskussjonijiet dwar is-Semestru Ewropew, sabiex jiġu żgurati dibattiti mnebbħin mill-evidenza dwar ir-riformi u l-investimenti fl-edukazzjoni u t-taħriġ, mingħajr ma l-proċess isir kumpless wisq u aktar eżiġenti mil-lat amministrattiv; il-kooperazzjoni Ewropea fil-qasam tal-edukazzjoni u t-taħriġ tindirizza l-isfidi komuni relatati mal-edukazzjoni u t-taħriġ, filwaqt li tirrispetta l-prinċipju tas-sussidjarjetà u l-kompetenzi tal-Istati Membri, li jeħtieġ ukoll jiġu riflessi fil-proċess tas-Semestru Ewropew. l-istrateġija l-ġdida dwar it-tkabbir – il-Patt Ekoloġiku Ewropew – li tintegra s-sostenibbiltà fil-politiki kollha tal-Unjoni, inkluż fl-edukazzjoni u t-taħriġ; l-Istrateġija Annwali 2020 għat-Tkabbir Sostenibbli, li tidderieġi mill-ġdid l-attenzjoni tas-Semestru Ewropew lejn l-iżvilupp sostenibbli u titfa' d-dawl fuq l-objettivi li ġejjin: it-titjib tal-inklużività u l-kwalità tas-sistemi tal-edukazzjoni u t-taħriġ biex trawwem l-inklużjoni ta' kull persuna fis-soċjetajiet ta' għada; l-indirizzar tad-diskrepanza fil-ħiliet diġitali; ir-riformi meħtieġa fl-edukazzjoni u t-taħriġ inizjali biex titreġġa' lura t-tendenza ta' deterjorament dejjem akbar tar-riżultati miksuba fir-rigward tal-qari, il-matematika u x-xjenza; l-iżvilupp ta' strateġiji komprensivi fir-rigward tal-ħiliet li jkunu ffukati fuq il-ħtiġijiet individwali għat-titjib tal-ħiliet u t-taħriġ mill-ġdid; l-appoġġ għall-ħaddiema adulti biex jiżviluppaw settijiet ta' ħiliet usa' f'livell ogħla; it-tnaqqis tat-tluq bikri mill-iskola u ż-żieda fil-kwalità u l-attraenza tal-edukazzjoni u t-taħriġ vokazzjonali; l-investiment fl-iżvilupp tal-ħiliet u fl-edukazzjoni u t-taħriġ ta' kwalità, bil-għan li jiġu stimulati l-produttività u l-innovazzjoni, kif ukoll l-importanza tiegħu għall-promozzjoni ta' sens ta' ġustizzja, it-trawwim tal-inklużjoni u l-iżgurar tal-koeżjoni fl-Unjoni; it-titjib tal-kwalità tal-finanzi pubbliċi, b'mod partikolari f'oqsma li jrawmu t-tkabbir fit-tul, inkluż l-edukazzjoni. l-ewwel dibattitu ta' politika konġunt li qatt sar bejn il-ministri għall-finanzi u l-edukazzjoni fi Brussell fit-8 ta' Novembru 2019 dwar "Bażi ekonomika b'saħħitha għall-Ewropa: il-kisba tal-effettività, l-effiċjenza u l-kwalità tal-edukazzjoni u t-taħriġ", fejn il-ministri: enfasizzaw il-kapital uman bħala fattur kruċjali fit-tisħiħ tat-tkabbir ekonomiku, tal-kompetittività, tal-impjegabbiltà, tal-koeżjoni soċjali u l-inklużjoni, kif ukoll tar-reżiljenza tas-soċjetajiet; indikaw l-effett kollaterali usa' ta' investiment fl-edukazzjoni u t-taħriġ, li għandu impatt pożittiv fuq l-infiq attwali u futur f'oqsma bħall-impjiegi, il-kura tas-saħħa u s-servizzi soċjali, li jwasslu għal ġustizzja soċjali u prosperità. Fiċ-ċiklu tas-Semestru Ewropew 2019, fir-rapporti tal-pajjiżi ġie introdott anness ġdid li jippreżenta l-fehmiet preliminari tas-servizzi tal-Kummissjoni dwar l-oqsma ta' investiment prijoritarji tas-Semestru Ewropew u l-finanzjament tal-Politika ta' Koeżjoni 2021 - 2027, li jirriflettu, fost l-oħrajn, il-ħtieġa li jiġu prijoritizzati l-investimenti fl-edukazzjoni u t-taħriġ. Ċerti xejriet fl-edukazzjoni u t-taħriġ, relatati mal-Pilastru Ewropew tad-Drittijiet Soċjali, huma ssorveljati permezz tat-Tabella ta' Valutazzjoni Soċjali. JIKKUNSIDRA LI: Huwa importanti li jittieħed approċċ olistiku u li jiġu żviluppati u segwiti strateġiji u politiki komprensivi ta' tagħlim tul il-ħajja, b'kont meħud tat-tagħlim f'kull kuntest u ambjent - kemm jekk formali, mhux formali jew informali - u f'kull livell: mill-edukazzjoni bikrija tat-tfal u l-edukazzjoni skolastika ġenerali sal-edukazzjoni għolja, l-edukazzjoni u t-taħriġ vokazzjonali u t-tagħlim għall-adulti. L-investiment fl-edukazzjoni u t-taħriġ huwa l-aktar investiment b'saħħtu li jista' jsir fil-persuni u fil-ġejjieni, u r-redditi soċjali u ekonomiċi ta' investimenti effettivi u effiċjenti fl-edukazzjoni u t-taħriġ, għall-individwi, għal min iħaddem u għas-soċjetà inġenerali, huma inkontestabbli. Il-qafas strateġiku ET 2020 għall-kooperazzjoni jipprovdi opportunitajiet għal skambji analitiċi u fil-livell tal-esperti bejn il-pari bejn l-Istati Membri. Huwa jappoġġa wkoll l-implimentazzjoni tal-Istrateġija Ewropa 2020 b'dibattiti politiċi infurmati dwar l-isfidi u l-prijoritajiet relatati mal-edukazzjoni u t-taħriġ, inkluż dawk identifikati fis-Semestru Ewropew. L-edukazzjoni u t-taħriġ kellhom rwol importanti fil-kisba tal-objettivi tal-Istrateġija Ewropa 2020, b'żewġ punti ta' riferiment ta' ET 2020 li jirrappreżentaw il-miri ewlenin ta' Ewropa 2020 dwar l-edukazzjoni (it-tnaqqis tat-tluq bikri mill-iskola u ż-żieda fil-kisba ta' edukazzjoni terzjarja). Barra minn hekk, il-proċess ta' ET 2020 jikkontribwixxi għas-Semestru Ewropew permezz ta' data komprensiva tematika u speċifika għall-pajjiż offruta kull sena permezz tal-Monitor tal-Edukazzjoni u t-Taħriġ (Monitor ET). Il-punti ta' riferiment ta' ET 2020 jistgħu jitqiesu bħala xprunaturi siewja tal-politika u flimkien mal-iskambju tal-aħjar prattiki fost l-Istati Membri jistgħu jservu ta' ispirazzjoni u jipprovdu impetu għall-iżvilupp u l-implimentazzjoni ta' riformi fl-edukazzjoni u t-taħriġ li jirriżultaw f'bidliet fil-politika. Attivitajiet ta' tagħlim bejn il-pari, evalwazzjonijiet bejn il-pari u konsulenza bejn il-pari fil-qafas ta' ET 2020, bħala opportunitajiet siewja għal tagħlim u rieżami tal-politika, jistgħu jkunu utli biex jipprovdu appoġġ speċifiku għall-pajjiż jew appoġġ lil raggruppamenti ta' Stati Membri b'reazzjoni għal kwistjonijiet identifikati anki fil-kuntest tas-Semestru Ewropew. Il-missjonijiet ta' tiftix tal-fatti tal-Kummissjoni jistgħu jipprovdu opportunitajiet addizzjonali biex jappoġġaw il-fehim fattwali u analitiku tal-Kummissjoni tal-prijoritajiet tal-edukazzjoni u t-taħriġ, l-ispeċifiċitajiet u l-iżviluppi tal-politika fl-Istati Membri, sabiex tkun riflessa b'mod aktar preċiż ir-realtà. Sar progress promettenti iżda irregolari lejn it-twettiq tal-punti ta' riferiment ta' ET 2020 fil-livell tal-Unjoni, fejn l-Istati Membri avvanzaw b'ritmi differenti u sa gradi differenti. Sabiex jiġi kkonsolidat il-progress u jsir titjib ulterjuri ser ikun hemm bżonn ta' sforzi addizzjonali u mġedda, skont iċ-ċirkostanzi nazzjonali. Huwa essenzjali li l-Istati Membri jkomplu bl-isforzi tagħhom biex itejbu ulterjorment il-kwalità, l-ekwità, l-inklużività u r-rilevanza tal-edukazzjoni u t-taħriġ. Biex jitwettqu b'suċċess ir-riformi fl-edukazzjoni u t-taħriġ u biex ir-riżultati jsiru tanġibbli jeħtieġ li jkun hemm żmien suffiċjenti li ta' spiss ikun itwal miċ-ċiklu annwali ta' monitoraġġ fi ħdan is-Semestru Ewropew. Waqt it-tħejjija tas-CSRs, huwa essenzjali li r-responsabbiltà tal-Istati Membri tiġi rikonoxxuta u li jitħalla lok għal flessibbiltà fit-tfassil tar-riformi tagħhom, kif ukoll żmien suffiċjenti u opportunità biex dawn jiġu implimentati u evalwati. F'diskussjonijiet dwar ir-riformi fl-edukazzjoni u t-taħriġ fi ħdan is-Semestru Ewropew, huwa importanti li jiġu żgurati kemm kuntestwalizzazzjoni adatta kif ukoll fehim tal-isfidi nazzjonali u tal-miżuri ta' riforma nazzjonali diġà mwettqa. Madankollu, fl-analiżi tas-sistemi nazzjonali tal-edukazzjoni u t-taħriġ u fir-reazzjonijiet ta' politika rispettivi fi ħdan missjonijiet ta' tiftix tal-fatti, il-proċessi ta' informazzjoni bilaterali u tar-rappurtar ta' segwitu għandhom ikunu ffukati u mhux estensivi żżejjed, sabiex jiġi evitat li jinħolqu piżijiet amministrattivi addizzjonali. Jeħtieġ li jkun hemm investiment suffiċjenti u effettiv fl-edukazzjoni u t-taħriġ biex jinżamm il-vantaġġ kompetittiv tal-ekonomija tal-Unjoni u biex jiġi żgurat il-benesseri taċ-ċittadini tagħha li jkunu għalhekk jistgħu jilħqu l-potenzjal tagħhom. Sabiex jiġi ssostanzjat il-każ ekonomiku u soċjali għall-edukazzjoni u t-taħriġ, jeħtieġ li d-data tkun aktar disponibbli u kumparabbli u li jsiru sforzi ulterjuri għall-iżvilupp ta' kriterji kondiviżi u metodoloġiji tajba għall-kejl tal-effiċjenza tal-investiment. Il-fondi tal-Unjoni għandhom ikomplu jkunu strument importanti għall-appoġġ tal-modernizzazzjoni tas-sistemi tal-edukazzjoni u t-taħriġ u jwieġbu għall-isfidi nazzjonali u reġjonali identifikati fil-proċess tas-Semestru Ewropew, kif ukoll għal sfidi u ħtiġijiet oħrajn, kif identifikati mill-Istati Membri. Il-Presidenza b'rotazzjoni tal-Kunsill tal-UE għandha tassigura ħidma kontinwa tas-settur tal-edukazzjoni u t-taħriġ fir-rigward ta' kwistjonijiet relatati mas-Semestru Ewropew billi tħejji kontribut f'waqtu, sa fejn dawn għandhom x'jaqsmu mal-edukazzjoni u t-taħriġ u jekk rilevanti, inkluż billi: jiġi ffaċilitat djalogu kemm fil-livell politiku kif ukoll f'dak tekniku, inkluż laqgħat ministerjali konġunti possibbli b'dibattiti ta' politika li jindirizzaw kwistjonijiet trasversali relatati mal-edukazzjoni u t-taħriġ, bħal dawk relatati mar-riċerka, l-impjieg jew l-investiment fil-kapital uman u l-infrastruttura edukattiva; tiġi esplorata l-possibbiltà li jintużaw il-laqgħat tal-Grupp ta' Livell Għoli dwar l-Edukazzjoni u t-Taħriġ bħala forum għal diskussjonijiet informali dwar kwistjonijiet relatati mas-Semestru Ewropew. Diskussjonijiet dwar il-progress li sar b'reazzjoni għas-CSRs jistgħu jsiru wkoll fil-Kumitat tal-Edukazzjoni, b'enfasi fuq kwistjonijiet trasversali kondiviżi minn diversi Stati Membri u bil-qbil mal-Istati Membri kkonċernati; il-Kummissjoni tiġi mistiedna biex, fuq bażi regolari u debita, tipprovdi informazzjoni dwar kwistjonijiet relatati mal-edukazzjoni u t-taħriġ, fir-rigward ta' stadji importanti speċifiċi tas-Semestru Ewropew, pereżempju kif rifless fl-Istrateġija Annwali għat-Tkabbir Sostenibbli u r-rapporti tal-pajjiżi. Fil-qafas tal-governanza eżistenti tas-Semestru Ewropew, għandha tittejjeb il-kollaborazzjoni bejn l-edukazzjoni u t-taħriġ u setturi oħra bi kwistjonijiet ta' politika sovrastanti sabiex ikunu jistgħu jsiru diskussjonijiet aktar sinifikanti u infurmati aħjar dwar ir-riformi u l-investimenti li jikkonċernaw l-edukazzjoni u t-taħriġ. Dan jista' jiġi appoġġat billi jitrawwem djalogu aħjar bejn il-Kumitat tal-Edukazzjoni u l-Kumitat tal-Impjiegi u, jekk ikun xieraq u skont il-kwistjoni ta' politika sovrastanti, kumitati ewlenin oħra tas-Semestru Ewropew. F'dan ir-rigward, il-Presidenza b'rotazzjoni tal-Kunsill tal-UE għandha tkompli u teżamina ulterjorment il-possibbiltajiet ta': l-iżgurar ta' kooperazzjoni tal-Kumitat tal-Edukazzjoni mal-Kumitat tal-Impjiegi, kull meta jkun rilevanti, fir-rigward ta' rieżamijiet multilaterali ta' CSRs relatati mal-edukazzjoni u t-taħriġ, u dwar suġġetti ta' interess reċiproku rilevanti għall-proċess tas-Semestru Ewropew; il-ħolqien ta' opportunitajiet għall-Kumitat tal-Edukazzjoni biex jipprovdi appoġġ lill-Kumitat tal-Impjiegi fl-analiżi tal-abbozz ta' CSRs, filwaqt li jitqies il-valur miżjud f'li jingħata għarfien aktar fil-fond dwar il-politiki tal-Istati Membri dwar l-edukazzjoni u t-taħriġ; it-tħejjija, jekk meħtieġ u adatt, ta' kontributi bil-miktub mill-Kumitat tal-Edukazzjoni lill-Kumitat tal-Impjiegi dwar il-Linji Gwida dwar l-Impjiegi, fir-rigward ta' kwistjonijiet relatati mal-edukazzjoni u t-taħriġ; l-iżgurar ta' skambju f'waqtu ta' informazzjoni u ppjanar kondiviż dwar il-prijoritajiet u l-azzjonijiet previsti, kif ukoll tar-riżultati miksuba mill-kumitati, b'mod partikolari bejn il-presidenti tal-Kumitat tal-Edukazzjoni u l-Kumitat tal-Impjiegi, b'kont meħud tal-kalendarju tal-proċess tas-Semestru Ewropew; l-inkoraġġiment tal-parteċipazzjoni tal-presidenti tal-kumitati ewlenin tas-Semestru Ewropew, b'mod partikolari l-president tal-Kumitat tal-Impjiegi, fil-laqgħat tal-Kumitat tal-Edukazzjoni, meta dan ikun rilevanti, pereżempju fil-bidu u fit-tmiem taċ-ċiklu tas-Semestru Ewropew, biex tingħata informazzjoni dwar is-sitwazzjoni attwali u l-iżviluppi importanti għall-edukazzjoni u t-taħriġ. U JESPRIMI L-IMPENN LI: Ikompli bl-isforzi biex tittejjeb il-kwalità, l-ekwità, l-inklużività u r-rilevanza tal-edukazzjoni u t-taħriġ għas-suq tax-xogħol, inkluż permezz tal-iżvilupp ta' ħiliet komprensivi u strateġiji ta' tagħlim tul il-ħajja, fejn xieraq u f'konformità maċ-ċirkostanzi nazzjonali. Bil-ħsieb li tiżdied il-viżibbiltà tal-edukazzjoni u t-taħriġ u jiġi rikonoxxut ulterjorment ir-rwol tagħhom bħala politika strutturali abilitanti, ikompli jikkontribwixxi għas-Semestru Ewropew u għall-implimentazzjoni tal-istrateġija l-ġdida għat-tkabbir, il-Patt Ekoloġiku Ewropew, sa fejn għandhom x'jaqsmu kwistjonijiet ta' edukazzjoni u taħriġ. Ikompli bil-monitoraġġ tal-progress li sar biex jintlaħqu miri maqbula b'mod komuni fil-livell tal-Unjoni fil-qasam tal-edukazzjoni u t-taħriġ, li r-riżultati tagħhom jistgħu, jekk ikun rilevanti, jikkontribwixxu għall-proċess tas-Semestru Ewropew. JISTIEDEN LILL-KUMMISSJONI, F'KONFORMITÀ MAL-KOMPETENZI RISPETTIVI TAGĦHA U B'KONT DEBITU GĦAS-SUSSIDJARJETÀ, BIEX: Tinforma lill-Kumitat tal-Edukazzjoni dwar il-kalendarju tal-proċess tas-Semestru Ewropew, inkluż id-diversi stadji importanti tiegħu. Tkompli tippromwovi l-Monitor ET, inkluż il-kontribut tiegħu għat-tisħiħ tal-evidenza dwar l-edukazzjoni u t-taħriġ fil-proċess tas-Semestru Ewropew, filwaqt li tiżgura li l-Monitor ET ikun mibni fuq sejbiet imnebbħin mill-evidenza u metodoloġiji sodi, f'kooperazzjoni mill-qrib mal-Istati Membri. Fit-tħejjija tal-Monitor ET annwali, tiżgura kooperazzjoni f'waqtha mal-Istati Membri, kif ukoll li l-Monitor ET ikun jirrifletti b'mod preċiż ir-riformi mwettqa u l-ispeċifiċitajiet tas-sistemi nazzjonali tal-edukazzjoni u t-taħriġ. Teżamina l-possibbiltà li tiġi adottata komunikazzjoni tal-Kummissjoni li takkumpanja l-Monitor ET, fejn xieraq, sabiex din sservi bħala l-bażi għat-tħejjija tal-messaġġi politiċi tal-Kunsill relatati mal-aktar kwistjonijiet importanti, kif identifikat fil-Monitor ET. Tfittex sinerġiji u kumplimentarjetà bejn eżerċizzji analitiċi differenti relatati mal-qasam tal-edukazzjoni u t-taħriġ, b'mod partikolari billi tiżgura involviment aħjar tal-Grupp Permanenti dwar l-Indikaturi u l-Punti ta' Riferiment fil-ħidma relatata mal-indikaturi użati fis-Semestru Ewropew. Tippreżenta l-komunikazzjoni tagħha dwar iż-Żona Ewropea tal-Edukazzjoni, inkluż il-qafas strateġiku għal wara l-2020 għall-kooperazzjoni Ewropea fl-edukazzjoni u t-taħriġ, li tkopri l-livelli kollha tal-edukazzjoni u t-taħriġ u s-setturi f'perspettiva ta' tagħlim tul il-ħajja. Din għandha tinkludi punti ta' riferiment u indikaturi li jirriflettu l-prijoritajiet identifikati mill-Istati Membri, b'kont meħud tad-disponibbiltà u l-kumparabbiltà tad-data fost l-Istati Membri u l-eżiti ta' konsultazzjonijiet preċedenti. Taġġorna l-Pjan ta' Azzjoni għall-Edukazzjoni Diġitali u l-Aġenda għall-Ħiliet għall-Ewropa, sabiex tirreaġixxi għall-isfidi pressanti attwali fir-rigward tal-ħiliet, kif ukoll fid-dawl tal-bidliet teknoloġiċi u tas-soċjetà, biex twieġeb għall-ħtiġijiet tal-futur. Tesplora modi biex jitkejlu b'mod aktar kumparabbli r-redditi ekonomiċi u soċjali differenti fuq l-investiment, billi tiżviluppa metodoloġiji ta' kejl u indikaturi tal-infiq pubbliku fil-qasam tal-edukazzjoni u t-taħriġ, f'kooperazzjoni mill-qrib mal-Istati Membri. Tikkoopera mill-qrib mal-OECD u mal-UNESCO, sabiex tissaħħaħ il-kwalità tal-analiżi bbażata fuq l-evidenza u jittejjeb il-proċess ġenerali ta' monitoraġġ u rappurtar, fejn possibbli u jekk meħtieġ. Tkompli trawwem djalogu miftuħ bejn il-Kummissjoni u l-Istati Membri fir-rigward tas-CSRs relatati mal-edukazzjoni u t-taħriġ, b'kont meħud tal-ispeċifiċitajiet tas-sistemi nazzjonali tal-edukazzjoni u t-taħriġ. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32020M9707. Il-EUR-Lex hu l-aċċess fuq l-internet għal-liġi Ewropea. fil-konklużjonijiet tal-Kunsill tal-25 ta' Mejju 2016 dwar strateġija esterna għat-tassazzjoni u miżuri kontra l-abbuż tat-trattat dwar it-taxxa, fil-konklużjonijiet tal-Kunsill tat-8 ta' Novembru 2016 dwar il-kriterji u l-proċess li jwassal għall‐istabbiliment tal-lista tal-UE ta' ġurisdizzjonijiet li ma jikkooperawx għal finijiet ta' taxxa, fil-konklużjonijiet tal-Kunsill tal-5 ta' Diċembru 2017 dwar il-lista tal-UE ta' ġurisdizzjonijiet li ma jikkooperawx għal finijiet ta' taxxa, fil-konklużjonijiet tal-Kunsill tat-12 ta' Marzu 2019 dwar il-lista riveduta tal-UE ta' ġurisdizzjonijiet li ma jikkooperawx għal finijiet ta' taxxa, fil-konklużjonijiet tal-Kunsill tal-5 ta' Diċembru 2019 dwar il-progress miksub mill-Grupp dwar il-Kodiċi tal-Kondotta (Tassazzjoni tal-Intrapriżi) matul il-Presidenza Finlandiża, Il-Kunsill, JILQA' l-kooperazzjoni tajba dwar kwistjonijiet ta' taxxa stabbilita bejn il-Grupp tal-UE dwar il-Kodiċi tal-Kondotta dwar it-Tassazzjoni tal-Intrapriżi ("Grupp dwar il-Kodiċi tal‐Kondotta") u l-parti l-kbira tal-ġurisdizzjonijiet madwar id-dinja; JILQA' l-fatt li l-parti l-kbira tal-ġurisdizzjonijiet rilevanti ħadu passi attivi sabiex sal‐iskadenza maqbula jsolvu n-nuqqasijiet identifikati mill-Grupp dwar il-Kodiċi tal‐Kondotta fl-oqsma ta' trasparenza fiskali u tassazzjoni ġusta, u JQIS li dawn il‐ġurisdizzjonijiet wettqu l-impenji li ħadu; Madankollu, JIDDISPJAĊIH li għadd ta' ġurisdizzjonijiet ma ħadux passi biżżejjed biex jimplimentaw l-impenji li ħadu sal-iskadenza maqbula, u lanqas ħadu sehem fi djalogu sinifikattiv li jista' jwassal biex dawn l-impenji jitwettqu; Għalhekk, JAPPROVA l-lista riveduta tal-UE ta' ġurisdizzjonijiet li ma jikkooperawx għal finijiet ta' taxxa ("Lista tal-UE") kif tinsab fl-Anness I; JAPPROVA s-sitwazzjoni attwali kif tinsab fl-Anness II fir-rigward tal-impenji meħuda minn ġurisdizzjonijiet li jikkooperaw biex jimplimentaw prinċipji ta' governanza tajba fil-qasam tat‐taxxa; IFAKKAR fil-qbil milħuq mill-Grupp dwar il-Kodiċi tal-Kondotta dwar miżuri difensivi koordinati; IFAKKAR li l-aġġornamenti tal-Annessi I u II minn issa 'l quddiem ser ikunu limitati għal massimu ta' tnejn fis-sena u JIPPREVEDI li f'dak l-ispirtu jaġġorna ż-żewġ Annessi f'Ottubru 2020; JISTIEDEN lill-Grupp dwar il-Kodiċi tal-Kondotta, appoġġat mis-Segretarjat Ġenerali tal‐Kunsill u bl-assistenza teknika tas-servizzi tal-Kummissjoni Ewropea biex ikompli: jissorvelja l-implimentazzjoni tal-impenji meħuda mill-ġurisdizzjonijiet biex jimplimentaw prinċipji ta' governanza tajba fil-qasam tat-taxxa u jqisu l-ħidma li saret mill-fora rilevanti tal-OECD, jitlob impenji mill-ġurisdizzjonijiet li għadhom ma ħadux impenn sabiex jindirizzaw in-nuqqasijiet identifikati, ikun involut fi djalogu miftuħ u kostruttiv mal-ġurisdizzjonijiet kollha kkonċernati; IQIS li l-limitazzjonijiet imressqa minn xi ġurisdizzjonijiet talli ma wettqux għal kollox il‐miżuri kollha li ħadu impenn għalihom, minkejja sforzi tanġibbli mill-gvernijiet tagħhom, setgħu f'xi każijiet jitqiesu bħala ġustifikati u JAQBEL li l-iskadenza biex iwettqu l-impenji tagħhom jenħtieġ li tiġi estiża kif stabbilit fl-Anness II; HUWA TAL-FEHMA li: peress li t-Turkija għandha fis-seħħ leġislazzjoni interna li tagħmel possibbli l-iskambju awtomatiku ta' informazzjoni u nnotifikat lill-Istati Membri kollha tal-UE, bl-eċċezzjoni ta' Ċipru, lill-OECD, għandha tingħata aktar żmien biex issolvi l-kwistjonijiet pendenti kollha biex l-iskambju awtomatiku ta' informazzjoni mal-Istati Membri kollha tal-UE jiġi implimentat b'mod effettiv. Jekk it-Turkija ma tqiegħedx fis-seħħ arranġamenti għall-implimentazzjoni effettiva tal-iskambju awtomatiku ta' informazzjoni mal-Istati Membri kollha tal-UE, għandha tiġi inkluża fl-Anness I fl-aġġornament li jmiss; kif maqbul fil-laqgħa tal-Kunsill ECOFIN tal-5 ta' Diċembru 2019, pajjiżi fil-fażi tal‐iżvilupp mingħajr ċentru finanzjarju li ngħataw grad aktar baxx mill-Forum Globali rigward l-istandard tal-iskambju ta' informazzjoni fuq talba (EOIR) (il-kriterju 1.2), u li ħadu l-impenn f'livell politiku għoli li jitolbu rieżami supplimentari mill-Forum Globali fi żmien 18-il xahar, jenħtieġ li jibqgħu fl-Anness II sakemm jirċievu t-tali klassifikazzjoni ġdida; jenħtieġ ukoll li pajjiżi fil-fażi tal-iżvilupp mingħajr ċentru finanzjarju li għamlu progress sinifikattiv fit-twettiq tal-impenji tagħhom, jingħataw aktar żmien biex jissodisfaw il-kriterju 1.3, kif jinsab fl-Anness II. Jekk dawn il-ġurisdizzjonijiet ma jkunux iffirmaw il-Konvenzjoni Multilaterali tal-OECD dwar l-Assistenza Amministrattiva Reċiproka kif emendata (minn hawn 'il quddiem imsejħa "MAC") sal‐iskadenza indikata fl-Anness II, huma jiġu inklużi fl-Anness I fl-aġġornament li jmiss. Barra minn hekk, jenħtieġ li mal-firma u f'livell politiku għoli, dawn il‐ġurisdizzjonijiet jipprovdu skeda ta' żmien għar-ratifika tal-MAC, sabiex tiġi approvata mill-Grupp dwar il-Kodiċi tal-Kondotta. Jekk il-ġurisdizzjonijiet ma jirratifikawx il-MAC sa mhux aktar tard mill-iskadenza indikata fl-Anness II, huma jiġu inklużi fl-Anness I fl-aġġornament sussegwenti; jenħtieġ li dewmien proċedurali minħabba l-Forum tal-OECD dwar il-Prattiki ta' Taxxa Dannużi (FHTP) jitqies fil-monitoraġġ tal-implimentazzjoni tal-impenji meħuda mill‐ġurisdizzjonijiet biex jemendaw jew jabolixxu r-reġimi ta' taxxa dannużi tagħhom (kriterju 2.1); ITENNI li l-ġurisdizzjonijiet ikkonċernati mill-kriterju 2.2 huma mħeġġa jinnotifikaw it-tibdil ippjanat fil-qafas leġislattiv tagħhom jew il-gwida relatata lill-Grupp dwar il-Kodiċi tal‐Kondotta qabel l-adozzjoni tiegħu u JFAKKAR li jekk dan it-tibdil iqajjem tħassib, allura l-qafas leġislattiv jew il-gwida relatata għandhom jiġu emendati u jsiru konformi fi żmien tliet xhur wara l-adozzjoni tagħhom; JIKKUNSIDRA li l-Grupp dwar il-Kodiċi tal-Kondotta għandu jaħdem għall-konverġenza tal-iskedi ta' żmien tiegħu għall-valutazzjonijiet u għall-anterjorità skont il-kriterju 2.1 mal‐prattika attwali tal-FHTP u jqis dewmien possibbli tal-proċess tal-FHTP sa massimu ta' sena addizzjonali jew sakemm dan ma jwassalx għal estensjoni twila wisq, li jkollha tiġi kkunsidrata skont il-każ; JISTIEDEN lill-Grupp dwar il-Kodiċi tal-Kondotta jkompli: l-iskrutinju tal-ġurisdizzjonijiet li għandhom fis-seħħ reġimi ta' eżenzjoni tal‐introjtu minn sors barrani, f'konformità mal-approċċ miftiehem mill-Kunsill ECOFIN fl-10 ta' Ottubru u l-5 ta' Diċembru 2019, il-monitoraġġ tal-implimentazzjoni tal-istandard minimu kontra l-BEPS tar‐rappurtar għal kull pajjiż (CbCR) (il-kriterju 3.2), l-iskrutinju tat-tliet ġurisdizzjonijiet miżjuda mal-ambitu ġeografiku tal‐eżerċizzju ta' elenkar tal-UE fl-2019, bil-ħsieb li tintlaħaq deċiżjoni dwar l-okkażjoni tal-aġġornament li jmiss tal-Annessi I u II; JISTIEDEN lill-Grupp dwar il-Kodiċi tal-Kondotta jirrevedi fl-2020 l-approċċ użat biex jintgħażlu l-ġurisdizzjonijiet fl-ambitu ġeografiku tal-eżerċizzju ta' elenkar tal-UE, sabiex jiffoka fuq l-aktar ġurisdizzjonijiet rilevanti, filwaqt li jqis il-ħidma li ntlaħaq qbil dwarha fuq l-ambitu ġeografiku estiż kif identifikat fl-2018; JITLOB lill-Grupp dwar il-Kodiċi tal-Kondotta jaħdem fuq it-tisħiħ tal-prinċipji tal-UE ta' governanza tajba tat-taxxa billi jaġġornahom kif meħtieġ, fost oħrajn billi jaħdem fuq il-kriterju futur 1.4 (skambju ta' informazzjoni dwar sjieda benefiċjarja) u billi jqis l-iżviluppi fil-livell internazzjonali; JISTIEDEN lill-istituzzjonijiet u l-Istati Membri tal-UE, kif xieraq, ikomplu jqisu l-lista riveduta tal-UE fl-Anness I fil-politika barranija, ir-relazzjonijiet ekonomiċi u l-kooperazzjoni għall-iżvilupp mal-pajjiżi terzi rilevanti, mingħajr preġudizzju għall-isferi rispettivi ta' kompetenza tal-Istati Membri u tal-Unjoni kif jirriżultaw mit-Trattati. Is-Samoa Amerikana ma tapplika l-ebda skambju awtomatiku ta' informazzjoni finanzjarja, ma ffirmatx u ma rratifikatx, inkluż permezz tal-ġurisdizzjoni li huma dipendenti fuqha, il-Konvenzjoni Multilaterali tal-OECD dwar l-Assistenza Amministrattiva Reċiproka kif emendata, ma ħaditx l‐impenn li tapplika l-istandards minimi tal-BEPS u ma ħaditx l-impenn li tindirizza dawn il‐kwistjonijiet. Il-Gżejjer Cayman ma għandhomx il-miżuri xierqa fis-seħħ b'rabta mas-sustanza ekonomika fil‐qasam tal-istrumenti ta' investiment kollettiv. Fiġi mhijiex membru tal-Forum Globali dwar it-trasparenza u l-iskambju ta' informazzjoni għal skopijiet ta' taxxa ("Forum Globali"), ma ffirmatx u ma rratifikatx il-Konvenzjoni Multilaterali tal‐OECD dwar Assistenza Amministrattiva Reċiproka kif emendata, għandha reġimi preferenzjali ta' taxxa dannużi, ma saritx membru tal-Qafas Inklużiv dwar il-BEPS u ma implimentatx l-istandard minimu tal-OECD kontra l-BEPS, u għadha ma solvietx dawn il-kwistjonijiet. Guam ma japplika ebda skambju awtomatiku ta' informazzjoni finanzjarja, ma ffirmax u ma rratifikax, inkluż permezz tal-ġurisdizzjoni li hu dipendenti fuqha, il-Konvenzjoni Multilaterali tal‐OECD dwar l-Assistenza Amministrattiva Reċiproka kif emendata, ma ħax l-impenn li japplika l-istandards minimi tal-BEPS u ma ħax l-impenn li jindirizza dawn il-kwistjonijiet. L-Oman ma japplika ebda skambju awtomatiku ta' informazzjoni finanzjarja, ma ffirmax u ma rratifikax il-Konvenzjoni Multilaterali tal-OECD dwar l-Assistenza Amministrattiva Reċiproka kif emendata, u għadu ma solviex dawn il-kwistjonijiet. Palau ma tapplika ebda skambju awtomatiku ta' informazzjoni finanzjarja, ma ffirmatx u ma rratifikatx il-Konvenzjoni Multilaterali tal-OECD dwar l-Assistenza Amministrattiva Reċiproka kif emendata, u għadha ma solvietx dawn il-kwistjonijiet. Il-Panama mhix ikklassifikata tal-inqas fil-livell ta' "Fil-Biċċa l-Kbira Konformi" mill-Forum Globali dwar it-Trasparenza u l-Iskambju ta' Informazzjoni għal Skopijiet ta' Taxxa għal Skambju ta' Informazzjoni fuq Talba u għadha ma solvietx din il-kwistjoni. Samoa għandha reġim preferenzjali ta' taxxa dannuż u ma ħaditx l-impenn li tindirizza din il‐kwistjoni. Barra minn hekk, Samoa ħadet l-impenn li tikkonforma mal-kriterju 3.1 sa tmiem l-2018 iżda għadha ma solvietx din il-kwistjoni. Is-Seychelles għandhom reġimi preferenzjali ta' taxxa dannużi u għadhom ma solvewx dawn il‐kwistjonijiet. Trinidad u Tobago ma japplikaw ebda skambju awtomatiku ta' informazzjoni finanzjarja, huma kklassifikati bħala "Mhux Konformi" mill-Forum Globali dwar it-Trasparenza u l-Iskambju ta' Informazzjoni għal Skopijiet ta' Taxxa għal Skambju ta' Informazzjoni fuq Talba, ma ffirmawx u ma rratifikawx il-Konvenzjoni Multilaterali tal-OECD dwar Assistenza Amministrattiva Reċiproka kif emendata, għandhom reġimi preferenzjali ta' taxxa, u għadhom ma solvewx dawn il‐kwistjonijiet. Il-Gżejjer Verġni tal-Istati Uniti ma japplikaw ebda skambju awtomatiku ta' informazzjoni finanzjarja, ma ffirmawx u ma rratifikawx, inkluż permezz tal-ġurisdizzjoni li huma dipendenti fuqha, il-Konvenzjoni Multilaterali tal-OECD dwar l-Assistenza Amministrattiva Reċiproka kif emendata, għandhom reġimi preferenzjali ta' taxxa dannużi, ma ħadux l-impenn li japplikaw l‐istandards minimi tal-BEPS u ma ħadux l-impenn li jindirizzaw dawn il-kwistjonijiet. Vanuatu mhux ikklassifikat tal-inqas fil-livell "Fil-Biċċa l-Kbira Konformi" mill-Forum Globali dwar it-Trasparenza u l-Iskambju ta' Informazzjoni għal Skopijiet ta' Taxxa għal Skambju ta' Informazzjoni fuq Talba, jiffaċilita strutturi u arranġamenti offshore li għandhom l-għan li jattiraw qligħ mingħajr sustanza ekonomika reali u għadu ma solviex dawn il-kwistjonijiet. Il-ġurisdizzjoni hawn taħt, li mistennija tagħmel progress tanġibbli fl-implimentazzjoni effettiva tal‐iskambju awtomatiku ta' informazzjoni mal-Istati Membri kollha tal-UE, ngħatat sal-31 ta' Diċembru 2020 biex tagħmel dan: Il-ġurisdizzjonijiet hawn taħt, li ħadu l-impenn li jkollhom klassifikazzjoni suffiċjenti sa tmiem l‐2018, qegħdin jistennew eżami supplimentari mill-Forum Globali: Il-pajjiż fil-fażi tal-iżvilupp mingħajr ċentru finanzjarju msemmi hawn taħt, li ħa l-impenn li jkollu klassifikazzjoni suffiċjenti sa tmiem l-2019, qiegħed jistenna eżami supplimentari mill-Forum Globali: Il-pajjiżi fil-fażi tal-iżvilupp mingħajr ċentru finanzjarju msemmijin hawn taħt, li għamlu progress sinifikattiv fit-twettiq tal-impenji tagħhom, ngħataw sal-31 ta' Awwissu 2020 biex jiffirmaw il‐MAC u sat-30 ta' Awwissu 2021 biex jirratifikaw il-MAC: Il-ġurisdizzjoni li ġejja, li ħadet l-impenn li temenda jew tabolixxi r-reġim ta' eżenzjoni tal-introjtu minn sors barrani tagħha sa tmiem l-2019, adottat emendi suffiċjenti f'konformità mal-impenji tagħha u impenjat ruħha li tindirizza kwistjoni li fadal sal-31 ta' Awwissu 2020: Il-ġurisdizzjonijiet li ġejjin, li ħadu l-impenn li jemendaw jew jabolixxu r-reġimi ta' taxxa dannużi tagħhom sa tmiem l-2019 iżda nżammu milli jagħmlu dan minħabba dewmien fi proċess fil-Forum tal-OECD dwar Prattiki ta' Taxxa Dannużi, ingħataw sa tmiem l-2020 biex jadattaw il-leġislazzjoni tagħhom: Il-ġurisdizzjoni li ġejja, li impenjat ruħha li temenda jew tabolixxi r-reġimi ta' taxxa dannużi tagħha li jkopru attivitajiet ta' manifattura u attivitajiet simili li mhumiex wisq mobbli sa tmiem l-2019 u wriet progress tanġibbli biex tagħti bidu għal dawn ir-riformi fl-2019, ingħatat sal-31 ta' Awwissu 2020 biex tadatta l-leġislazzjoni tagħha: Il-ġurisdizzjoni li ġejja ħadet l-impenn li temenda jew tabolixxi r-reġimi ta' taxxa dannużi sa tmiem l-2020: Ir-rati modifikati huma indikati b'tipa grassa. Minbarra l-pubblikazzjoni fil-Ġurnal Uffiċjali, huwa disponibbli aġġornament ta' kull xahar fuq is-sit web tad-Direttorat Ġenerali għall-Affarijiet Interni. Dijon-Longvic La Môle – Saint-Tropez, (ftuħ mill-15 ta' Ġunju sat-30 ta' Settembru) Le Castellet (ftuħ mid-9 ta' Ġunju sat-30 ta' Ġunju 2019) Quimper‐Pluguffan (ftuħ mill-bidu ta' Mejju sal-bidu ta' Settembru) Gare de Bourg-Saint-Maurice (ftuħ mill-bidu ta' Diċembru sa nofs April) Gare de Moutiers (ftuħ mill-bidu ta' Diċembru sa nofs April) It-talba tressqet fil-25 ta' Novembru 2019 mill-Organizzazzjoni tal-Akkwakultura Daniża ("TDAO" jew "l-applikant") f'isem il-produtturi li jirrappreżentaw aktar minn 40 % tal-produzzjoni totali tal-Unjoni tat-troti qawsalla. Verżjoni miftuħa tat-talba li tinkludi l-informazzjoni mogħtija mill-applikant u meqjusa mill-Kumissjoni, kif ukoll l-analiżi tal-grad ta' sostenn għat-talba mill-produtturi tal-Unjoni huma disponibbli fil-fajl għall-ispezzjoni mill-partijiet interessati. It-Taqsima 5.6 ta' din in-Notifika tipprovdi informazzjoni dwar l-aċċess għall-fajl mill-partijiet interessati. li kull waħda tiżen ħajja 1,2 kg jew anqas, jew friska, imkessħa, iffriżata u/jew affumikata: fil-forma ta' ħuta sħiħa (bir-ras), bil-garġi mneħħija jew le, kemm jekk imnaddfa jew le, li kull waħda tiżen 1,2 kg jew anqas, bla ras, bil-garġi mneħħija jew le, kemm jekk imnaddfa jew le, li kull waħda tiżen 1 kg jew anqas, jew fil-forma ta' fillets li kull waħda tiżen 400 g jew anqas, li joriġina mir-Repubblika tat-Turkija (il-pajjiż ikkonċernat) u li fil-preżent jaqa' taħt il-kodiċijiet NM ex 0301 91 90, ex 0302 11 80, ex 0303 14 90, ex 0304 42 90, ex 0304 82 90 u ex 0305 43 00 (il-kodiċi TARIC 0301919011, 0302118011, 0303149011, 0304429010, 0304829010 u 0305430011) ("il-prodott taħt rieżami"). It-talba hija msejsa fuq il-fatt li l-iskadenza tal-miżuri x'aktarx li twassal għall-kontinwazzjoni ta' ssussidjar u għall-kontinwazzjoni jew għar-rikorrenza ta' dannu għall-industrija tal-Unjoni. L-applikant ipprovda biżżejjed evidenza li turi li l-produtturi tal-prodott taħt rieżami fil-pajjiż ikkonċernat ibbenefikaw u aktarx se jkomplu jibbenefikaw minn għadd ta' sussidji mogħtija mill-gvern tal-pajjiż ikkonċernat. L-allegati prattiki ta' sussidju jikkonsistu fost l-oħrajn mit-trasferiment dirett (potenzjali) tal-fondi, bħas-sussidji diretti għall-produzzjoni tal-prodott taħt rieżami, is-self preferenzjali u l-assigurazzjoni preferenzjali mogħtija lill-produtturi tal-prodott taħt rieżami. L-applikant jallega li l-miżuri deskritti huma sussidji ġaladarba jinvolvu kontribuzzjoni finanzjarja mill-gvern tal-pajjiż ikkonċernat u minnu jibbenefikaw il-produtturi tal-prodott taħt rieżami. Huwa allegat li dawn is-sussidji huma speċifiċi għal industrija jew jiddependu fuq il-prestazzjoni tal-esportazzjoni, u għaldaqstant huma kumpensabbli. Fid-dawl tal-Artikolu 18(2) tar-Regolament bażiku, il-Kummissjoni ħejjiet memorandum dwar is-suffiċjenza tal-evidenza, li jinkludi l-valutazzjoni tal-Kummissjoni dwar l-evidenza kollha li għandha għad-dispożizzjoni tagħha u li abbażi tagħha l-Kummissjoni qed tibda din l-investigazzjoni. Dan il-memorandum jinsab fil-fajl għall-ispezzjoni mill-partijiet interessati. Il-Kummissjoni tirriżerva d-dritt li tinvestiga prattiki oħrajn ta' sussidju rilevanti li jistgħu jiġu żvelati matul l-investigazzjoni. L-applikant ipprovda biżżejjed evidenza li turi li x'aktarx ikun hemm kontinwazzjoni jew rikorrenza tad-dannu. L-applikant ipprovda evidenza li l-importazzjonijiet tal-prodott taħt rieżami mill-pajjiż ikkonċernat lejn l-Unjoni baqgħu sinifikanti f'termini assoluti u f'termini ta' sehem mis-suq. L-applikant ipprovda wkoll evidenza li turi li, f'każ li l-miżuri jitħallew jiskadu, il-livell attwali ta' importazzjonijiet tal-prodott taħt rieżami mill-pajjiż ikkonċernat lejn l-Unjoni x'aktarx li jiżdied minħabba t-twaqqigħ kontinwu tal-prezzijiet tal-bejgħ tal-UE mill-importazzjonijiet Torok, l-iżvalutar tal-lira Torka u l-attraenza tas-suq tal-Unjoni. Fl-aħħar, l-applikant jallega li kull żieda sostanzjali ta' importazzjonijiet bi prezzijiet issussidjati mill-pajjiż ikkonċernat x'aktarx tikkawża dannu ulterjuri lill-industrija tal-Unjoni f'każ li l-miżuri jitħallew jiskadu. Wara li ġie kkonsultat il-Kumitat stabbilit skont l-Artikolu 25(1) tar-Regolament bażiku, ġie determinat li teżisti biżżejjed evidenza ta' probabbiltà ta' ssussidjar u dannu biex tiġi ġġustifikata l-inizjazzjoni ta' rieżami ta' skadenza, u b'dan il-Kummissjoni tagħti bidu għal rieżami skont l-Artikolu 18 tar-Regolament bażiku. Ir-rieżami ta' skadenza se jiddetermina jekk l-iskadenza tal-miżuri x'aktarx li twassal għall-kontinwazzjoni jew għar-rikorrenza ta' sussidjar tal-prodott taħt rieżami li joriġina mill-pajjiż ikkonċernat, kif ukoll għall-kontinwazzjoni jew għar-rikorrenza ta' dannu għall-industrija tal-Unjoni. Il-gvern tal-pajjiż ikkonċernat ġie mistieden għal konsultazzjonijiet f'konformità mal-Artikolu 10(7) tar-Regolament bażiku. L-investigazzjoni ta' kontinwazzjoni jew ta' rikorrenza ta' sussidjar se tkopri l-perjodu mill-1 ta' Jannar 2019 sal-31 ta' Diċembru 2019 ("il-perjodu ta' investigazzjoni tar-rieżami"). L-istħarriġ dwar ix-xejriet rilevanti għall-valutazzjoni tal-probabbiltà ta' kontinwazzjoni jew ta' rikorrenza ta' dannu se jkopri l-perjodu li jibda mill-1 ta' Jannar 2016 sa tmiem il-perjodu tal-investigazzjoni tar-rieżami ("il-perjodu kkunsidrat"). Il-partijiet interessati kollha li jixtiequ jikkummentaw dwar it-talba (inklużi kwistjonijiet li għandhom x'jaqsmu mad-dannu u mal-kawżalità) jew dwar kwalunkwe aspett li jirrigwarda l-bidu tal-investigazzjoni (inkluż il-livell ta' sostenn għat-talba) iridu jagħmlu dan fi żmien 37 jum mid-data tal-pubblikazzjoni ta' din in-Notifika. Kwalunkwe talba għal seduta ta' smigħ fir-rigward tal-bidu tal-investigazzjoni trid tiġi ppreżentata fi żmien 15-il jum mid-data tal-pubblikazzjoni ta' din in-Notifika. F'rieżami ta' skadenza, il-Kummissjoni teżamina l-esportazzjonijiet li saru lejn l-Unjoni matul il-perjodu tal-investigazzjoni ta' rieżami u, irrispettivament mill-esportazzjonijiet lejn l-Unjoni, tqis jekk is-sitwazzjoni tal-kumpaniji li jipproduċu u li jbigħu l-prodott taħt rieżami fil-pajjiż ikkonċernat hijiex tali li l-esportazzjonijiet bi prezzijiet sussidjati lejn l-Unjoni x'aktarx li jkomplu jew jerġgħu jibdew jekk il-miżuri jiskadu. Minħabba l-għadd potenzjalment kbir ta' produtturi fil-pajjiż ikkonċernat li huma involuti f'dan ir-rieżami ta' skadenza, u sabiex il-Kummissjoni tlesti l-investigazzjoni sal-limiti ta' żmien statutorji, hija tista' tillimita l-produtturi li għandhom jiġu investigati għal għadd raġonevoli billi tagħżel kampjun (dan il-proċess jissejjaħ ukoll "kampjunar"). Il-kampjunar se jsir f'konformità mal-Artikolu 27 tar-Regolament bażiku. Sabiex il-Kummissjoni tkun tista' tiddeċiedi jekk huwiex meħtieġ kampjunar, u jekk dan ikun il-każ, biex tagħżel kampjun, il-produtturi kollha, jew ir-rappreżentanti li jaġixxu għan-nom tagħhom, inklużi dawk li ma kkooperawx fl-investigazzjoni li wasslet għall-miżuri soġġetti għal dan ir-rieżami, huma hawnhekk mitluba biex jipprovdu lill-Kummissjoni b'informazzjoni dwar il-kumpaniji tagħhom fi żmien sebat (7) ijiem mid-data tal-pubblikazzjoni ta' din in-Notifika. Din l-informazzjoni trid tingħata permezz ta' TRON.tdi fl-indirizz li ġej: https://tron.trade.ec.europa.eu/tron/tdi/form/769e6287-131e-a09f-10ea-8bb251e33089. L-informazzjoni dwar l-aċċess għal TRON tinstab fit-Taqsimiet 5.6 u 5.9 ta' hawn taħt. Il-Kummissjoni, sabiex tikseb l-informazzjoni li tqis li hija meħtieġa għall-għażla tal-kampjun ta' produtturi, se tikkuntattja wkoll lill-awtoritajiet tal-pajjiż ikkonċernat, u tista' tikkuntattja lil kwalunkwe assoċjazzjoni magħrufa ta' produtturi fil-pajjiż ikkonċernat. Jekk ikun meħtieġ kampjun, il-produtturi jintgħażlu abbażi tal-akbar volum rappreżentattiv ta' produzzjoni, bejgħ jew esportazzjonijiet li jista' raġonevolment jiġi investigat fiż-żmien disponibbli. Il-produtturi kollha magħrufa, l-awtoritajiet tal-pajjiż ikkonċernat u l-assoċjazzjonijiet ta' produtturi se jiġu mgħarrfa mill-Kummissjoni, permezz tal-awtoritajiet tal-pajjiżi kkonċernati jekk ikun xieraq, dwar il-kumpaniji magħżula biex ikunu fil-kampjun. Sabiex tikseb it-tagħrif li tqis li hu meħtieġ għall-investigazzjoni tagħha fir-rigward tal-produtturi fil-pajjiż ikkonċernat, il-Kummissjoni se tqiegħed kwestjonarji għad-dispożizzjoni tal-produtturi magħżula għall-kampjun, ta' kwalunkwe assoċjazzjoni magħrufa ta' produtturi, u tal-awtoritajiet tal-pajjiż ikkonċernat. Ladarba l-Kummissjoni tkun irċeviet l-informazzjoni meħtieġa biex tagħżel kampjun ta' produtturi, hija tinforma lill-partijiet ikkonċernati bid-deċiżjoni tagħha, dwar jekk dawn humiex inklużi fil-kampjun. Il-produtturi fil-kampjun ikollhom jippreżentaw kwestjonarju komplut fi żmien 30 jum mid-data tan-notifika tad-deċiżjoni tal-inklużjoni tagħhom fil-kampjun, dment li ma jkunx speċifikat mod ieħor. Il-Kummissjoni żżid nota fil-fajl għall-ispezzjoni mill-partijiet interessati li tirrifletti l-għażla tal-kampjun. Kull kumment dwar l-għażla tal-kampjun irid jasal fi żmien tlett (3) ijiem mid-data tan-notifika tad-deċiżjoni dwar il-kampjun. Mingħajr preġudizzju għall-applikazzjoni possibbli tal-Artikolu 28 tar-Regolament bażiku, il-kumpaniji li jkunu qablu mal-inklużjoni possibbli tagħhom fil-kampjun li madankollu ma jintgħażlux biex ikunu fil-kampjun, se jitqiesu li jkunu kkooperaw ("il-produtturi li kkooperaw iżda li mhumiex inklużi fil-kampjun"). Importaturi mhux relatati tal-prodott taħt rieżami mill-pajjiż ikkonċernat lejn l-Unjoni, inklużi dawk li ma kkooperawx fl-investigazzjoni li wasslet għall-miżuri fis-seħħ, huma mistiedna jipparteċipaw f'din l-investigazzjoni. Minħabba l-għadd kbir potenzjali ta' importaturi li mhumiex relatati involuti f'dan ir-rieżami ta' skadenza, u sabiex l-investigazzjoni titlesta fil-limiti ta' żmien statutorji, il-Kummissjoni tista' tillimita l-għadd ta' importaturi li mhumiex relatati u li jridu jiġu investigati għal ammont raġonevoli billi tagħżel kampjun (dan il-proċess jissejjaħ ukoll "kampjunar"). Il-kampjunar isir f'konformità mal-Artikolu 27 tar-Regolament bażiku. Biex il-Kummissjoni tkun tista' tiddeċiedi jekk huwiex meħtieġ il-kampjunar, u jekk dan ikun il-każ, biex tagħżel kampjun, l-importaturi mhux relatati kollha, jew ir-rappreżentanti tagħhom, inklużi dawk li ma kkooperawx fl-investigazzjonijiet li wasslu għall-miżuri soġġetti għal dan ir-rieżami, qegħdin b'dan jintalbu jippreżentaw lilhom infushom lill-Kummissjoni. Dawn il-partijiet iridu jagħmlu dan fi żmien sebat (7) ijiem mid-data tal-pubblikazzjoni ta' din in-Notifika billi jipprovdu lill-Kummissjoni bl-informazzjoni dwar il-kumpanija/i tagħhom, kif mitlub fl-Anness II għal din in-Notifika. Sabiex tikseb l-informazzjoni li jidhrilha li tkun meħtieġa għall-għażla tal-kampjun ta' importaturi mhux relatati, il-Kummissjoni tista' tikkuntattja wkoll lil kwalunkwe assoċjazzjoni magħrufa ta' importaturi. Jekk ikun hemm bżonn ta' kampjun, l-importaturi jistgħu jintgħażlu abbażi tal-akbar volum rappreżentattiv ta' bejgħ tal-prodott taħt rieżami mill-pajjiż ikkonċernat fl-Unjoni li jista' jiġi investigat b'mod raġonevoli fiż-żmien disponibbli. Il-Kummissjoni se tgħarraf lill-importaturi mhux relatati magħrufa kollha u lill-assoċjazzjonijiet ta' importaturi kollha magħrufa dwar il-kumpaniji li jkunu ntgħażlu għall-kampjun. Il-Kummissjoni se żżid ukoll nota fil-fajl għall-ispezzjoni mill-partijiet interessati li tirrifletti l-għażla tal-kampjun. Kull kumment dwar l-għażla tal-kampjun irid jasal fi żmien tlett (3) ijiem mid-data tan-notifika tad-deċiżjoni dwar il-kampjun. Sabiex tikseb informazzjoni li tqis bħala meħtieġa għall-investigazzjoni tagħha, il-Kummissjoni se tqiegħed kwestjonarji għad-dispożizzjoni tal-importaturi mhux relatati fil-kampjun. Dawn il-partijiet iridu jibagħtu l-kwestjonarju mimli fi żmien 30 jum mid-data tan-notifika tal-għażla tal-kampjun, dment li ma jkunx speċifikat mod ieħor. Sabiex jiġi stabbilit jekk hemmx probabbiltà ta' kontinwazzjoni jew ta' rikorrenza tad-dannu għall-industrija tal-Unjoni, il-produtturi tal-Unjoni tal-prodott taħt rieżami huma mistiedna jipparteċipaw fl-investigazzjoni tal-Kummissjoni. Minħabba li hemm għadd kbir ta' produtturi tal-Unjoni involuti f'dan ir-rieżami ta' skadenza, u sabiex ittemm l-investigazzjoni fil-limitu tal-iskadenzi statutorji, il-Kummissjoni ddeċidiet li tillimita għal għadd raġonevoli l-produtturi tal-Unjoni li se jiġu investigati billi tagħżel kampjun (dan il-proċess jissejjaħ ukoll "kampjunar"). Il-kampjunar isir f'konformità mal-Artikolu 27 tar-Regolament bażiku. B'mod proviżorju, il-Kummissjoni għażlet kampjun ta' produtturi tal-Unjoni. Id-dettalji jinsabu fil-fajl li jista' jiġi eżaminat mill-partijiet interessati. B'hekk, il-partijiet interessati huma mistiedna jikkummentaw dwar il-kampjun proviżorju. Barra minn hekk, produtturi oħra tal-Unjoni, jew rappreżentanti li jaġixxu f'isimhom, li jqisu li hemm raġunijiet għalfejn għandhom jiġu inklużi fil-kampjun, iridu jikkuntattjaw lill-Kummissjoni fi żmien sebat (7) ijiem mid-data tal-pubblikazzjoni ta' din in-Notifika. Il-kummenti kollha dwar il-kampjun proviżorju jridu jaslu fi żmien sebat (7) ijiem mid-data tal-pubblikazzjoni ta' din in-Notifika, sakemm ma jkunx speċifikat mod ieħor. Il-Kummissjoni se tgħarraf lill-produtturi tal-Unjoni u/jew lill-assoċjazzjonijiet tal-produtturi tal-Unjoni magħrufa kollha, dwar il-kumpaniji li fl-aħħar mill-aħħar ikunu ntgħażlu bħala parti mill-kampjun. Il-produtturi tal-Unjoni li jkunu parti mill-kampjun se jkollhom jippreżentaw kwestjonarju komplut fi żmien 30 jum mid-data tan-notifika tad-deċiżjoni tal-inklużjoni tagħhom fil-kampjun, sakemm ma jkunx speċifikat mod ieħor. Jekk tiġi kkonfermata l-probabbiltà ta' kontinwazzjoni jew ta' rikorrenza ta' sussidjar u ta' kontinwazzjoni jew ta' rikorrenza tad-dannu, se tittieħed deċiżjoni skont l-Artikolu 31 tar-Regolament bażiku, dwar jekk iż-żamma tal-miżuri kumpensatorji tmurx kontra l-interessi tal-Unjoni. Il-produtturi tal-Unjoni, l-importaturi u l-assoċjazzjonijiet rappreżentattivi tagħhom, l-utenti u l-assoċjazzjonijiet rappreżentattivi tagħhom, it-trade unions u l-organizzazzjonijiet tal-konsumatur rappreżentattivi huma mistiedna jipprovdu lill-Kummissjoni b'informazzjoni dwar l-interessi tal-Unjoni. Sabiex jieħdu sehem fl-investigazzjoni, l-organizzazzjonijiet tal-konsumatur rappreżentattivi jridu juru li hemm rabta oġġettiva bejn l-attivitajiet tagħhom u l-prodott taħt rieżami. Sabiex jieħdu sehem fl-investigazzjoni, il-partijiet interessati, bħall-produtturi fil-pajjiż ikkonċernat, il-produtturi tal-Unjoni, l-importaturi u l-assoċjazzjonijiet rappreżentattivi tagħhom, l-utenti u l-assoċjazzjonijiet rappreżentattivi tagħhom, it-trade unions u l-organizzazzjonijiet tal-konsumatur rappreżentattivi, l-ewwel iridu juru li hemm rabta oġġettiva bejn l-attivitajiet tagħhom u l-prodott taħt rieżami. Il-produtturi fil-pajjiż ikkonċernat, il-produtturi tal-Unjoni, l-importaturi u l-assoċjazzjonijiet rappreżentattivi li taw informazzjoni skont il-proċeduri deskritti fit-Taqsimiet 5.3, 5.4 u 5.5 jiġu kkunsidrati bħala partijiet interessati jekk ikun hemm rabta oġġettiva bejn l-attivitajiet tagħhom u l-prodott taħt rieżami. Partijiet oħra jkunu jistgħu jieħdu sehem biss fl-investigazzjoni bħala parti interessata mill-mument li fih jippreżentaw lilhom infushom, u dment li jkun hemm rabta oġġettiva bejn l-attivitajiet tagħhom u l-prodott li qed jiġi rieżaminat. Il-fatt li wieħed jitqies bħala parti interessata huwa mingħajr preġudizzju għall-applikazzjoni tal-Artikolu 28 tar-Regolament bażiku. L-aċċess għall-fajl li jista' jiġi eżaminat mill-partijiet interessati jsir permezz ta' TRON.tdi f'dan l-indirizz: https://tron.trade.ec.europa.eu/tron/TDI. Jekk jogħġbok segwi l-istruzzjonijiet f'din il-paġna sabiex ikollok aċċess. Soġġett għad-dispożizzjonijiet ta' din in-Notifika, il-partijiet interessati kollha huma b'dan mistiedna jesprimu l-opinjonijiet tagħhom, jippreżentaw l-informazzjoni u jipprovdu evidenza ta' sostenn. Sakemm ma jkunx speċifikat mod ieħor, din l-informazzjoni u l-evidenza ta' sostenn iridu jaslu għand il-Kummissjoni fi żmien 37 jum mid-data tal-pubblikazzjoni ta' din in-Notifika. Il-partijiet kollha interessati jistgħu jitolbu li jinstemgħu mis-servizzi ta' investigazzjoni tal-Kummissjoni. Kull talba għal seduta ta' smigħ trid issir bil-miktub u trid tispeċifika r-raġunijiet għat-talba kif ukoll sommarju ta' dak li l-parti interessata tixtieq tiddiskuti matul is-seduta. Is-seduta ta' smigħ tkun limitata għall-kwistjonijiet stabbiliti minn qabel mill-partijiet interessati bil-miktub. Fil-prinċipju, is-seduti ta' smigħ ma jintużawx biex tiġi ppreżentata informazzjoni fattwali li tkun għadha mhijiex fil-fajl. Madankollu, fl-interess tal-amministrazzjoni tajba u sabiex is-servizzi tal-Kummissjoni jkunu jistgħu jimxu 'l quddiem bl-investigazzjoni, il-partijiet interessati jistgħu jiġu mitluba jipprovdu informazzjoni fattwali ġdida wara seduta ta' smigħ. Il-partijiet interessati huma mistiedna jressqu l-preżentazzjonijiet u t-talbiet kollha permezz ta' TRON.tdi (https://tron.trade.ec.europa.eu/tron/TDI) inklużi dokumenti skennjati ta' prokuri u ta' ċertifikazzjoni. Il-partijiet interessati meta jużaw TRON.tdi jew il-posta elettronika jkunu qed jesprimu l-qbil tagħhom mar-regoli applikabbli għas-sottomissjonijiet elettroniċi li jinsabu fid-dokument "CORRESPONDENCE WITH THE EUROPEAN COMMISSION IN TRADE DEFENCE CASES" (IL-KORRISPONDENZA MAL-KUMMISSJONI EWROPEA F'KAŻIJIET TA' DIFIŻA TAL-KUMMERĊ) ippubblikat fuq is-sit web tad-Direttorat Ġenerali għall-Kummerċ: http://trade.ec.europa.eu/doclib/docs/2011/june/tradoc_148003.pdf. Il-partijiet interessati jridu jindikaw isimhom, l-indirizz, in-numru tat-telefon u indirizz tal-posta elettronika validu, u jridu jiżguraw li l-indirizz elettroniku pprovdut ikun indirizz elettroniku tax-xogħol uffiċjali li jaħdem u li jiġi ċċekkjat kuljum. Ladarba jiġu pprovduti d-dettalji ta' kuntatt, il-Kummissjoni tikkomunika mal-partijiet interessati permezz ta' TRON.tdi jew tal-posta elettronika biss, dment li ma jitolbux espliċitament li jirċievu d-dokumenti kollha mingħand il-Kummissjoni b'mezz ieħor ta' komunikazzjoni jew sakemm in-natura tad-dokument li jrid jintbagħat ma tkunx tirrikjedi l-użu tal-posta rreġistrata. Għal regoli u informazzjoni ulterjuri dwar il-korrispondenza mal-Kummissjoni, inklużi l-prinċipji li japplikaw għall-preżentazzjonijiet permezz ta' TRON.tdi u bil-posta elettronika, il-partijiet interessati għandhom jikkonsultaw l-istruzzjonijiet ta' komunikazzjoni mal-partijiet interessati msemmija hawn fuq. L-indirizz tal-Kummissjoni għall-korrispondenza: Indirizzi tal-posta elettronika: TRADE-R720-TROUT-SUBSIDY@ec.europa.eu, L-investigazzjoni għandha normalment tiġi konkluża fi żmien 12-il xahar, u fi kwalunkwe każ mhux aktar tard minn 15-il xahar mid-data tal-pubblikazzjoni ta' din in-Notifika, skont l-Artikolu 22(1) tar-Regolament bażiku. Bħala regola, il-partijiet interessati jistgħu jippreżentaw biss l-informazzjoni fil-perjodi ta' żmien speċifikati fit-Taqsima 5 ta' din in-Notifika. Sabiex l-investigazzjoni titlesta fl-iskadenzi obbligatorji, il-Kummissjoni mhijiex se taċċetta iktar sottomissjonijiet mingħand il-partijiet interessati wara l-iskadenza għal kummenti dwar l-iżvelar finali jew, jekk ikun applikabbli, wara l-iskadenza għal kummenti dwar l-iżvelar finali addizzjonali. Sabiex jiġu ggarantiti d-drittijiet tad-difiża, jenħtieġ li l-partijiet interessati jkollhom il-possibbiltà li jikkummentaw dwar l-informazzjoni ppreżentata minn partijiet interessati oħra. Meta jagħmlu dan, il-partijiet interessati jistgħu biss jindirizzaw kwistjonijiet imqajma fis-sottomissjonijiet ta' partijiet interessati oħra u ma jistgħux iqajmu kwistjonijiet ġodda. Jenħtieġ li l-kummenti dwar l-informazzjoni pprovduta minn partijiet interessati oħra b'reazzjoni għall-iżvelar tal-konklużjonijiet definittivi, jiġu ppreżentati fi żmien ħamest (5) ijiem mill-iskadenza għall-kummenti dwar il-konklużjonijiet definittivi, sakemm ma jkunx speċifikat mod ieħor. Jekk ikun hemm żvelar finali addizzjonali, jenħtieġ li l-kummenti mressqa minn partijiet interessati oħra b'reazzjoni għal dan l-iżvelar ulterjuri jsiru fi żmien ġurnata (1) mill-iskadenza għall-kummenti dwar dan l-iżvelar ulterjuri, sakemm ma jkunx speċifikat mod ieħor. L-iskeda ta' żmien deskritta hija mingħajr preġudizzju għad-dritt tal-Kummissjoni li titlob informazzjoni addizzjonali mingħand il-partijiet interessati f'każijiet debitament ġustifikati. L-estensjonijiet tal-limiti ta' żmien previsti f'din in-Notifika jistgħu jingħataw fuq talba min-naħa tal-partijiet interessati li jkollhom raġuni valida. Jenħtieġ li kull estensjoni għal-limiti ta' żmien previsti f'din in-Notifika jintalbu biss f'ċirkustanzi eċċezzjonali u jingħataw biss jekk ikunu debitament ġustifikati. Fi kwalunkwe każ, kull estensjoni għall-iskadenza biex jitwieġbu l-kwestjonarji normlament se tkun limitat għal tlett ijiem, u bħala regola ma taqbiżx is-sebat ijiem. Rigward il-limiti ta' żmien għall-preżentazzjoni ta' informazzjoni oħra speċifikata fin-Notifika ta' Bidu, l-estensjonijiet se jkunu limitati għal tlett ijiem sakemm ma jintweriex li seħħew ċirkustanzi eċċezzjonali. F'każijiet fejn xi parti interessata tirrifjuta l-aċċess għall-informazzjoni meħtieġa jew ma tipprovdihiex fil-limiti ta' żmien, jew tfixkel b'mod sinifikanti l-investigazzjoni, jistgħu jiġu stabbiliti konklużjonijiet, sew jekk pożittivi kif ukoll jekk negattivi, abbażi tal-fatti disponibbli, skont l-Artikolu 28 tar-Regolament bażiku. Jekk jinstab li xi parti interessata tkun ipprovdiet informazzjoni falza jew qarrieqa, l-informazzjoni tista' tiġi injorata u jistgħu jintużaw il-fatti disponibbli. Jekk parti interessata ma tikkooperax jew tikkoopera parzjalment biss u l-konklużjonijiet ikunu għalhekk ibbażati fuq il-fatti disponibbli f'konformità mal-Artikolu 28 tar-Regolament bażiku, ir-riżultat jista' jkun inqas favorevoli għal dik il-parti milli kieku tkun ikkooperat. In-nuqqas li tingħata tweġiba kompjuterizzata ma jiġix ikkunsidrat bħala nuqqas ta' kooperazzjoni, dment li l-parti interessata turi li biex tippreżenta t-tweġiba kif mitlub ikun iwassal għal piż żejjed mhux raġonevoli jew spiża addizzjonali mhux raġonevoli. Il-parti interessata jenħtieġ li tikkuntattja lill-Kummissjoni minnufih. Il-partijiet interessati jistgħu jitolbu l-intervent tal-Uffiċjal tas-Seduta għal proċedimenti tal-kummerċ. L-Uffiċjal tas-Seduta jeżamina t-talbiet għall-aċċess għall-fajl, it-tilwim li jirrigwarda l-kunfidenzjalità tad-dokumenti, it-talbiet għal estensjoni tal-limiti ta' żmien u kwalunkwe talba oħra dwar id-drittijiet tad-difiża tal-partijiet interessati u partijiet terzi li jistgħu jfeġġu matul il-proċediment. L-Uffiċjal tas-Seduta jista' jorganizza seduti ta' smigħ u jagħmilha ta' medjatur bejn il-parti interessata/il-partijiet interessati u s-servizzi tal-Kummissjoni sabiex jiżgura li d-drittijiet tad-difiża tal-partijiet interessati jkunu qed jiġu eżerċitati bis-sħiħ. Jenħtieġ li t-talba għal seduta ta' smigħ mal-Uffiċjal tas-Seduta ssir bil-miktub u jenħtieġ li jiġu speċifikati r-raġunijiet għat-talba. L-Uffiċjal tas-Seduta jeżamina r-raġunijiet għat-talbiet. Jenħtieġ li dawn is-seduti ta' smigħ isiru biss jekk il-kwistjonijiet ma jkunux ġew solvuti mas-servizzi tal-Kummissjoni fi żmien debitu. Kull talba trid tiġi ppreżentata fi żmien raġonevoli u f'qasir żmien sabiex ma xxekkilx l-andament tajjeb tal-proċedimenti. Għal dan il-għan, il-partijiet interessati jenħtieġ li jitolbu l-intervent tal-Uffiċjal tas-Seduta minn kmieni kemm jista' jkun wara li jkun seħħ il-każ li jiġġustifika tali intervent. Meta t-talbiet għal seduti ta' smigħ jiġu ppreżentati lil hinn mill-iskedi ta' żmien rilevanti, l-Uffiċjal tas-Seduta jeżamina wkoll ir-raġunijiet għalfejn tali talbiet saru daqshekk tard, in-natura tal-kwistjonijiet imqajma u l-impatt ta' dawn il-kwistjonijiet fuq id-drittijiet tad-difiża, filwaqt li jqis kif dovut l-interessi ta' amministrazzjoni tajba u t-tlestija fil-ħin tal-investigazzjoni. Għal aktar informazzjoni u għad-dettalji ta' kuntatt, il-partijiet interessati jistgħu jikkonsultaw il-paġni web tal-Uffiċjal tas-Seduta fuq is-sit web tad-DĠ Kummerċ: http://ec.europa.eu/trade/trade-policy-and-you/contacts/hearing-officer/. Billi dan ir-rieżami ta' skadenza qed jinbeda skont id-dispożizzjonijiet tal-Artikolu 18 tar-Regolament bażiku, il-konklużjonijiet tiegħu mhux se jwasslu biex il-miżuri eżistenti jiġu emendati iżda biex dawn il-miżuri jiġu revokati jew jinżammu f'konformità mal-Artikolu 22(3) tar-Regolament bażiku. Jekk xi parti interessata tqis li jkun ġustifikat li jsir rieżami tal-miżuri, sabiex ikun possibbli li l-miżuri jiġu emendati, din il-parti tista' titlob li jsir rieżami skont l-Artikolu 19 tar-Regolament bażiku. Il-partijiet li jixtiequ jitolbu rieżami ta' dan it-tip, li jsir indipendentement mir-rieżami ta' skadenza msemmi f'din in-notifika, jistgħu jikkuntattjaw lill-Kummissjoni fl-indirizz mogħti hawn fuq. Din il-formola hija mfassla biex tgħin lill-importaturi mhux relatati jwieġbu għat-talba għal informazzjoni marbuta mal-kampjunar li saret fil-punt 5.3.2. tan-Notifika ta' bidu. Agħti d-dettalji li ġejjin dwar il-kumpanija tiegħek: Agħti d-dettalji tal-attivitajiet speċifiċi tal-kumpanija u tal-kumpaniji relatati kollha (elenkahom u ddikjara r-relazzjoni tagħhom mal-kumpanija tiegħek) involuti fil-produzzjoni u/jew fil-bejgħ (domestiku u/jew f'esportazzjonijiet) tal-prodott taħt rieżami. Dawn l-attivitajiet jistgħu jinkludu x-xiri tal-prodott suġġett għal rieżami jew il-produzzjoni tiegħu skont arranġamenti sottokuntrattwali, jew l-ipproċessar jew in-negozjar tal-prodott suġġett għal rieżami, iżda mhumiex limitati għal dawn biss. Agħti kwalunkwe informazzjoni rilevanti oħra li l-kumpanija tqis li tkun utli biex tgħin lill-Kummissjoni fl-għażla tal-kampjun. Billi tipprovdi l-informazzjoni ta' hawn fuq, il-kumpanija tkun qed taqbel li possibilment tista' tiġi inkluża fil-kampjun. Jekk il-kumpanija tintgħażel biex tkun parti mill-kampjun, dan ifisser li trid timla kwestjonarju u taċċetta li ssirilha żjara fuq il-post sabiex jiġu vverifikati t-tweġibiet tagħha. Jekk il-kumpanija tindika li ma taqbilx mal-possibbiltà li tiġi inkluża fil-kampjun, din titqies li ma kkooperatx fl-investigazzjoni. Il-konstatazzjonijiet tal-Kummissjoni għall-importaturi li ma jikkooperawx huma bbażati fuq il-fatti disponibbli u r-riżultat jista' jkun inqas favorevoli għal dik il-kumpanija milli kieku tkun ikkooperat. Firma tal-uffiċjal awtorizzat: Isem u kariga tal-uffiċjal awtorizzat: Dan l-avviż jikkonċerna l-impriżi li ġejjin: Apollo takkwista, fis-sens tal-Artikolu 3(1)(b) tar-Regolament dwar l-Għaqdiet, il-kontroll esklussiv ta' Tech Data kollha kemm hi. Il-konċentrazzjoni titwettaq permezz ta' xiri ta' ishma u assi. Tech Data: distribuzzjoni bl-ingrossa ta' prodotti tat-teknoloġija u soluzzjonijiet lil min jerġa' jbigħ. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Indirizz postali: Dan l-avviż jikkonċerna l-impriżi li ġejjin: Mitsubishi Corporation (il-Ġappun) ("MC"), Bergé u MC jakkwistaw, fis-sens tal-Artikolu 3(1)(b) u 3(4) tar-Regolament dwar l-Għaqdiet, il-kontroll bi sħab ta' Bergé Auto. Il-konċentrazzjoni hija mwettqa permezz ta' xiri ta' ishma. Il-Bergé Group huwa attiv fil-portijiet marittimi, fid-distribuzzjoni ta' vetturi bil-mutur, il-loġistika, l-enerġija rinnovabbli u l-finanzi, MC: MC hija attiva f'diversi industriji, inklużi fil-finanzjament industrijali, l-enerġija, il-metalli, il-makkinarju, il-kimiċi, l-ikel u l-ambjent u d-distribuzzjoni ta' vetturi bil-mutur, Bergé Auto: Bergé Auto hija attiva fl-importazzjoni, id-distribuzzjoni bl-ingrossa u mill-ħwienet ta' vetturi bil-mutur ta' diversi ditti, kif ukoll il-provvista ta' servizzi ta' wara l-bejgħ, servizzi ta' finanzjament u servizzi oħra fl-Ewropa u fl-Amerka t'Isfel. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Indirizz postali: Dan l-avviż jikkonċerna l-impriżi li ġejjin: Peab AB ("Peab", l-Isvezja), YIT Oyj ("IT", il-Finlandja). Peab takkwista, fis-sens tal-Artikoli 3(1)(b) rar-Regolament dwar l-Għaqdiet, il-kontroll ta' partijiet ta' YIT, jiġifieri l-ishma kollha ta' YIT Danmark A/S (id-Danimarka), l-ishma kollha ta' YIT Norge AS (in-Norveġja), l-ishma kollha ta' YIT Teollisuus Oy (il-Finlandja) kif ukoll l-assi kollha ta' YIT Sverige AB (l-Isvezja) li huma relatati mal-aggregati minerali tagħha, in-negozji tal-asfalt u l-pavimentar. Il-konċentrazzjoni hija mwettqa permezz ta' xiri ta' ishma u permezz ta' xiri ta' assi. Peab hija attiva fil-kostruzzjoni, l-inġinerija ċivili u prodotti relatati u tħaddem in-negozju tiegħu prinċipalment fil-Finlanda, in-Norveġja u l-Isvezja. YIT hija kumpanija tal-kostruzzjoni. It-tranżazzjoni tikkonċerna n-negozju tagħha fil-produzzjoni u l-bejgħ ta' aggregati minerali fil-Finlandja, in-Norveġja u l-Isvezja kif ukoll il-produzzjoni u l-bejgħ ta' asfalt u operazzjonjiet tal-pavimentar fid-Danimarka, il-Finlandja, in-Norveġja u l-Isvezja. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Indirizz postali: Dan l-avviż jikkonċerna l-impriżi li ġejjin: Toyota Financial Services Corporation ("TFS", il-Ġappun), ikkontrollata minn Toyota Motor Corporation (il-Ġappun), Mitsui & Co., Ltd ("Mitsui", il-Ġappun). TFS u Mitsui jakkwistaw, fis-sens tal-Artikolu 3(1)(b) u 3(4) tar-Regolament dwar l-Għaqdiet, il-kontroll bi sħab ta' kumpanija maħluqa ġdida li se jkun jisimha KINTO Brasil Serviços de Mobilidade Ltda ("KINTO Brasil", il-Brażil). Il-konċentrazzjoni hija mwettqa permezz ta' xiri ta' ishma f'kumpanija maħluqa ġdida li tikkostitwixxi impriża konġunta. TFS: toffri firxa ta' servizzi finanzjarji mad-dina kollha, inklużi servizzi ta' finanzjament għall-bejgħ ta' karozzi u servizzi ta' kiri lill-individwi u lin-negozji. Hija kkontrolla minn Toyota Motor Corporation, li hija impenjata, fost attivitajiet oħra, fil-manifattura, il-bejgħ, il-kiri u t-tiswija ta' vetturi bil-mutur. Mitsui: impenjata f'għadd ta' attivitajiet kummerċjali ġenerali mad-dinja kollha, inklużi loġistika u finanzjamenti dinjija. KINTO Brasil: il-forniment ta' servizzi ta' mobilità lill-klijenti fil-Brażil. Dawn is-servizzi jinkludu l-kiri ta' vetturi, servizzi ta' kondiviżjoni ta' karozzi u servizzi ta' mobilità multi-modali. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Indirizz postali: Dan l-avviż jikkonċerna l-impriżi li ġejjin: Sunsuper Pty Ltd, fil-kapaċità tagħha bħala fiduċjarja ta' Sunsuper Superannuation Fund ("Sunsuper", l-Awstralja), Stichting Depositary PGGM Infrastructure Funds ("PGGM", in-Netherlands), li tappartjeni għall-PGGM Group (in-Netherlands) Macquarie Transportation Finance Limited, li tappartjeni għall-Macquarie Group ("Macquarie", l-Awstralja), Macquarie AirFinance Group Limited ("MAGL", ir-Renju Unit), li bħalissa hija kkontrollata bi sħab minn Macquarie u PGGM. Sunsuper, Macquarie u PGGM jakkwistaw, fis-sens tal-Artikolu 3(1)(b) u 3(4) tar-Regolament dwar l-Għaqdiet, il-kontroll bi sħab ta' MAGL. Il-konċentrazzjoni hija mwettqa permezz ta' xiri ta' ishma. Sunsuper: fond tal-pensjonijiet attiv fit-tħaddim ta' programmi ta' pensjonijiet tal-organizzazzjonijiet fl-Awstralja, PGGM Group: tiġġestixxi l-pensjonijiet għal fondi differenti tal-pensjonijiet, għal min iħaddem li huma affiljati u l-impjegati tagħhom, fuq livell dinji, Macquarie: grupp finanzjarju diversifikat li jipprovdi ġestjoni tal-assi u finanzjament, servizzi bankarji, konsulenza u soluzzjonijiet tar-riskju u l-kapital fuq livell dinji, MAGL: attiva fil-kiri ta' ajruplani fuq livell dinji b'bażi ta' klijenti diversi, u tikri l-ajruplani lil aktar minn 80 linja tal-ajru f'madwar 50 pajjiż differenti madwar id-dinja. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Indirizz postali: Kompożizzjoni: Il-grupp huwa magħmul minn produtturi tal-ħalib, produtturi azjendali, proċessuri u dawk li jieħdu ħsieb il-maturazzjoni tal-"Brie de Meaux". Għaldaqstant, għandu d-dritt leġittimu li jitlob l-emendi. Isem il-prodott Deskrizzjoni tal-prodott Żona ġeografika Prova tal-oriġini Metodu ta' produzzjoni Oħrajn: dettalji tal-korp ta' kontroll u tal-grupp applikant, rekwiżiti nazzjonali. Emenda għall-Ispeċifikazzjoni tal-Prodott ta' DOP jew IĠP irreġistrata li ma għandhiex tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012. Emenda għall-Ispeċifikazzjoni tal-Prodott ta' DOP jew IĠP irreġistrata li għaliha ma ġie ppubblikat l-ebda Dokument Uniku (jew ekwivalenti) li ma għandhiex tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012. "Il-'Brie de Meaux' huwa ġobon magħmul mill-ħalib tal-baqra mhux ipproċessat, b'konsistenza ratba u b'moffa superfiċjali." hija sostitwita bis-sentenza: "Il-'Brie de Meaux' huwa ġobon magħmul mill-ħalib tal-baqra mhux ipproċessat u b'konsistenza ratba." "Il-'Brie de Meaux' għandu qoxra rqiqa u bajda, bi strixxi jew tikek ħomor, u b'konsistenza omoġenja." hija sostitwita bis-sentenza: "Il-'Brie de Meaux' għandu qoxra msejħa bil-flora, irqiqa, bajda, bi strixxi jew tikek ħomor, u b'konsistenza omoġenja." Id-dehra tal-prodott hija deskritta f'aktar dettall bl-indikazzjoni li l-"Brie de Meaux" għandu qoxra msejħa "bil-flora", li hija marbuta mal-iżvilupp tal-Penicillium candidum bħala sostituzzjoni għal "moffa superfiċjali" li tista' tiġi osservata fuq tipi oħra ta' ġobon. Din is-sentenza tiżdied wkoll fid-Dokument Uniku, fejn tissostitwixxi s-sentenza "Ġobon magħmul mill-ħalib tal-baqar mhux ipproċessat, b'qoxra miksija b'feltru fin abjad [...]". "Huwa f'sura ta' ċilindru ċatt b'dijametru ta' madwar 36 ċentimetru u ħxuna ta' 2,5 ċentimetri" hija sostitwita bis-sentenza: "Huwa f'sura ta' ċilindru ċatt. Il-ġobon jiġi ffurmat f'forom ċilindriċi b'dijametru intern ta' bejn 36 u 37 ċentimetru". Il-verifika tad-daqs tal-ġobniet tista' tkun ineżatta minħabba d-deformazzjoni tal-ġobniet waqt il-maturazzjoni. Għalhekk qed jiżdied li d-daqs huwa dak tad-dijametru intern tal-forom, u hemm firxa ta' valuri definiti minflok iż-żewġ valuri separati: "bejn 36 u 37 ċentimetru". Il-ħxuna tal-ġobniet (2,5 ċentimetri) titħassar għaliex l-għoli ġej mir-relazzjoni bejn id-dijametru u l-piż tal-ġobniet; din il-kjarifika għaldaqstant mhijiex meħtieġa. Din is-sentenza tiżdied ukoll fid-Dokument Uniku billi tissostitwixxi t-termini "ċilindru ċatt". Il-kunċett ta' "kulur il-krema uniformi" jitħassar peress li l-kulur tal-konsistenza ta' ġewwa jvarja bejn il-qalba u x-xifer, għalhekk mhuwiex uniformi. Barra minn hekk, il-kulur mhuwiex kostanti, jista' jvarja skont l-istaġun u jiddependi mill-għalf tal-baqar. Jiżdied il-paragrafu li ġej: "Wara 4 ġimgħat ta' maturazzjoni, il-'Brie de Meaux' ikun ġobon immaturat kwart biss (jiġifieri minimu ta' 25 % tal-għoli tiegħu). Għandu togħma tal-ħalib li tista' tkun kemxejn mielħa bi ħjiel ta' mrar. Bejn 4 u 6 ġimgħat, il-ġobon jimmatura bil-mod mill-qoxra lejn il-qalba, bil-konsistenza tiegħu tinbidel minn ġobon li jitfarrak għal ġobon flessibbli. L-aroma tiegħu tiżviluppa b'mod gradwali. Wara 6 sa 8 ġimgħat, il-'Brie de Meaux' huwa matur sal-qalba, b'konsistenza flessibbli; għandu riħa sottili ta' krema, butir u ġellewż." Id-dehra tal-konsistenza tal-ġobon hija deskritta skont l-istadju ta' maturazzjoni tal-ġobna: Il-konsistenza tinbidel minn ġobon li jitfarrak (ġobna ta' 4 ġimgħat) għal flessibbli (ġobna ta' 6-8 ġimgħat). Fir-rigward tal-kriterji organolettiċi, il-"Brie de Meaux", fi tmiem il-perjodu minimu ta' maturazzjoni (4 ġimgħat), għandu togħma ta' ħalib li tista' tkun kemxejn mielħa bi ħjiel ta' mrar. Bejn 4 u 6 ġimgħat, ir-riħa tiegħu tiżviluppa b'mod gradwali. Wara 6 sa 8 ġimgħat, għandu riħa sottili ta' krema, butir u ġellewż. Dan il-paragrafu għandu jiżdied ukoll fid-Dokument Uniku. "Fih 45 fil-mija ta' xaħam u 44 fil-mija ta' materja niexfa" hija sostitwita bis-sentenza: "Fih mill-inqas 45 gramma ta' xaħam għal kull 100 gramma ġobon tal-estratt niexef totali, u mill-inqas 44 gramma ta' materja niexfa għal kull 100 gramma ġobon għall-kummerċjalizzazzjoni." Ir-rata ta' xaħam hija espressa fi grammi għal kull 100 gramma ġobon tal-estratt niexef minflok perċentwal. Bl-istess mod, ir-rata ta' materja niexfa hija espressa fi grammi ta' materja niexfa għal kull 100 g ġobon minflok perċentwal. Ġie ppreċiżat ukoll li dawn ir-rati huma r-rati minimi li għandhom jiġu osservati fl-istadju tal-kummerċjalizzazzjoni, sabiex jiġu ċċarati l-kundizzjonijiet għall-kontroll. Din is-sentenza tiżdied ukoll fid-Dokument Uniku. "Jiżen madwar 2,6 kg [...]" hija sostitwita bis-sentenza: "Jiżen bejn 2,6 kg u 3,3 kg." Din il-firxa tqis il-kummerċjalizzazzjoni tal-"Brie de Meaux" fi stadji differenti ta' maturazzjoni. Aktar ma jkun immaturat il-ġobon, aktar jitlef mill-ilma, u għalhekk jonqos il-piż tiegħu. Jekk ikun anqas minn 2,5 kg, ikun niexef iżżejjed u ma jurix aktar il-karatteristiċi tad-DOP. Ma għadux speċifikat li l-piż jirrigwarda l-ġobon "wara 4 ġimgħat" minħabba li dan il-parametru huwa impliċitu safejn il-perjodu minimu ta' maturazzjoni tal-"Brie de Meaux" huwa ta' 4 ġimgħat. Din is-sentenza tiżdied ukoll fid-Dokument Uniku biex tissostitwixxi "il-piż medju ta' 2,6 kg". Tiżdied is-sentenza li ġejja: "Il-qsim tal-'Brie de Meaux' jista' jsir biss fin-nofs jew f'porzjonijiet (bil-ponta, miċ-ċentru sat-tarf), fi tmiem il-perjodu minimu ta' erba' ġimgħat ta' maturazzjoni." Il-"Brie de Meaux" rari jinbiegħ sħiħ lill-konsumatur aħħari minħabba li l-ġobna tkun kbira. Jiżdiedu ċerti regoli tal-qsim biex ikun żgurat li kull biċċa għandha tarf bil-qoxra, u b'hekk ikunu sottolineati l-forma tonda tal-ġobna u l-format tagħha; jintuża għall-qtugħ. Ġie speċifikat ukoll li l-qsim jista' jsir biss fi tmiem il-perjodu minimu ta' erba' ġimgħat ta' maturazzjoni. Din is-sentenza tiżdied ukoll fid-Dokument Uniku. Tiżdied il-lista tal-muniċipalitajiet fiż-żona ġeografika ddefinita sabiex jiġi ffaċilitat il-monitoraġġ. Din il-lista tkopri l-muniċipalitajiet kollha fiż-żona ġeografika ddefinita li fiha jistgħu jsiru l-istadji kollha tal-produzzjoni tal-ħalib, il-manifattura u l-maturazzjoni tal-ġobon, abbażi tal-kodiċi uffiċjali ġeografiku Franċiż għas-sena 2017. Jiżdiedu l-obbligi ta' rappurtar għall-operaturi. Dawn il-bidliet huma marbuta ma' żviluppi leġiżlattivi u regolatorji nazzjonali. identifikazzjoni tal-operaturi bil-ħsieb li jkunu jistgħu jissodisfaw ir-rekwiżiti tal-Ispeċifikazzjoni tal-Prodott; paragrafu dwar iż-żamma ta' rekords u dokumenti dwar it-traċċabbiltà; id-dikjarazzjonijiet neċessarji għall-għarfien u l-monitoraġġ tal-produzzjoni; paragrafu dwar il-kontroll imwettaq fuq il-karatteristiċi tal-prodotti maħsuba biex jiġu kummerċjalizzati bid-denominazzjoni tal-oriġini. Il-paragrafi dwar il-bhejjem, l-akkomodazzjoni, l-għalf oħxon, il-konċentrati u l-awtosuffiċjenza fl-ikel (għalf u manutenzjoni ta' żoni ta' għalf) jiżdiedu fl-Ispeċifikazzjoni tal-Prodott sabiex jiġu rreġistrati prattiki tradizzjonali. Tiżdied id-definizzjoni tal-merħla tal-ħalib: il-baqar tal-ħalib kollha fl-azjenda, inklużi l-erieħ u l-baqar xotti. Din id-definizzjoni hija maħsuba biex jiġi ċċarat għal liema annimali qed issir referenza bl-użu tat-terminu "merħla tal-ħalib" fil-bqija tal-Ispeċifikazzjoni, sabiex tiġi evitata l-konfużjoni u jiġu ffaċilitati l-kontrolli. Tiżdied il-kompożizzjoni tal-merħla tal-ħalib: mill-inqas 80 % tal-annimali li twieldu fl-azjenda jew minn merħliet tal-ħalib fiż-żona ġeografika, sabiex jiġi żgurat li l-baqar ikunu l-aktar adattati għall-kundizzjonijiet tal-bhejjem lokali (trobbija bit-tiben, tip ta' razzjon) u għall-ipproċessar tal-ħalib mhux ipproċessat. Dan l-aġġustament tajjeb huwa appoġġat ukoll mill-obbligu għall-erħiet wara l-ftim u qabel l-ewwel treddigħ li jkollhom perjodu ta' rigħi ta' mill-inqas 5 xhur fiż-żona ġeografika ddefinita. Jiżdied li l-użu tat-tiben għall-mistrieħ tal-baqar tal-ħalib huwa obbligatorju minħabba li l-akkomodazzjoni tal-baqar tal-ħalib fuq it-tiben hija prattika tradizzjonali fiż-żona ġeografika. Dan il-metodu ta' akkomodazzjoni jippermetti li tinżamm ekosistema mikrobjali li tinfluwenza l-flora naturali tal-ħalib mhux ipproċessat; dan jikkontribwixxi għall-karattru speċifiku tal-"Brie de Meaux". Jiżdiedu kwantitajiet minimi għall-provvista tat-tiben sabiex tiġi garantita l-kwalità tal-boton (0,5 kg għal kull baqra kull jum fis-sistema ta' stalel, 5 kg f'kenn liberu). It-tiben jinħażen taħt kenn sabiex tiġi ppreservata l-kwalità tiegħu. Tiżdied id-definizzjoni tar-razzjon totali: "l-għalf oħxon kollu (razzjon bażiku) u l-konċentrati distribwiti", sabiex ikun hemm fehim aħjar tad-dispożizzjonijiet tal-Ispeċifikazzjoni matul l-ispezzjoni. Jiżdied li 85 % tal-materja niexfa fir-razzjon totali tal-merħla jiġi miż-żona ġeografika, u 60 % mill-azjenda nnifisha, b'mod li l-azjendi tal-Brie jagħtu importanza b'mod tradizzjonali għall-prodotti dderivati tagħhom stess tal-għelejjel ewlenin (iċ-ċereali, il-pitravi) u dawk taż-żona ġeografika. Din id-dispożizzjoni tiżdied mal-punt 3.3 tad-Dokument Uniku. Fil-fatt, l-azjendi huma azjendi tat-tip ta' polikultivazzjoni u trobbija, li għalhekk għandhom varjetà ta' għelejjel li jistgħu jintużaw għall-alimentazzjoni tal-merħla. Madankollu, l-għalf ikkonċentrat b'sorsi ta' proteina spiss mhumiex biżżejjed biex ikopru l-bżonnijiet tal-baqar tal-ħalib li qed ireddgħu. Għalhekk, dawk li jrabbu jużaw għalf li ma jkunx miż-żona fi proporzjon massimu ta' 15 % tal-materja niexfa fir-razzjon totali. Is-sistema lokali tal-alimentazzjoni tal-baqar hija bbażata fuq razzjon bażiku diversifikat, u tagħti importanza lill-prodotti dderivati tal-azjenda agrikola u taż-żona ġeografika. Għalhekk jiżdiedu: il-lista tal-foraġġi awtorizzati (ħaxix li jirgħu fih, imqassma fil-ħaxix jew ippreservat fil-forma ta' silaġġ, ħuxlief, għalf imgeżwer jew għalf niexef; ċereali u legumi mhux misjura, imqassma fil-ħaxix jew ippreservati f'forma ta' silaġġ; qamħirrum u sorgu distribwit fil-ħaxix, ippreservat fil-forma ta' silaġġ jew disidratat; qmuħ taċ-ċereali; pitravi tal-għalf u għeruq u tuberi oħrajn, bil-polpa friska, ippressati jew disidratati; tiben taċ-ċereali, tal-legumi u taż-żrieragħ żejtnin); ir-razzjon bażiku għandu jkun kompost minn tal-inqas tliet kostitwenti, li jinkludu żewġ komponenti obbligatorji: il-ħaxix frisk jew ippreservat (4 kg ta' materja niexfa għal kull baqra tal-ħalib fil-produzzjoni kull jum, li minnhom 2 kg ikunu minn legumi tal-għalf), u polpa tal-pitravi jew pitravi tal-għalf (minimu ta' 2 kg ta' materja niexfa). Din id-dispożizzjoni tiżdied mal-punt 3.3 tad-Dokument Uniku. Jiżdied li l-għalf prinċipali ma jistax jaqbeż 60 % tar-razzjon bażiku ta' materja niexfa, ħlief fil-każ tal-ħaxix, b'tali mod li jiġi żgurat razzjon bażiku diversifikat. Din id-dispożizzjoni tiżdied mal-punt 3.3 tad-Dokument Uniku. Meta l-kundizzjonijiet jippermettu, dan ir-razzjon bażiku jista' jiġi sostitwit minn mergħa għal mill-inqas 150 jum fis-sena b'mill-inqas 20 "ares" (2 000 metru kwadru) disponibbli għal kull baqra tal-ħalib fil-produzzjoni. Barra mill-perjodu ta' mergħa, ir-razzjon bażiku għandu jinkludi mill-inqas 3 kg ta' materja niexfa abbażi tal-ħaxix u l-għalf prinċipali ma għandux jaqbeż 70 % tar-razzjon bażiku, f'materja niexfa, ħlief fil-każ tal-ħaxix. Din id-dispożizzjoni tiżdied mal-punt 3.3 tad-Dokument Uniku. Jiżdied li l-kontribut tal-għalf ikkonċentrat huwa limitat għal 2 000 kg ta' materja niexfa għal kull baqra tal-ħalib u għal kull sena, biex jiġi kkonfermat il-post tal-foraġġi fl-alimentazzjoni tal-baqar tal-ħalib u b'hekk tissaħħaħ ir-rabta maż-żona ġeografika. Din id-dispożizzjoni tiżdied mal-punt 3.3 tad-Dokument Uniku. Jiżdiedu lista ta' konċentrati awtorizzati u l-metodi ta' distribuzzjoni tagħhom: Ħbub taċ-ċereali u prodotti dderivati Żrieragħ tal-legumi u prodotti dderivati Żrieragħ jew frott taż-żejt u prodotti dderivati Melassa tal-pitravi jew kannamieli Xorrox (għall-bdiewa biss) Addittivi nutrittivi, ħlief il-metjonina protetta, l-urea u l-prodotti dderivati tagħha Addittivi żootekniċi. Jiżdied li huwa pprojbit it-taħwil ta' għelejjel transġeniċi fuq iż-żoni kollha ta' azjenda li tipproduċi ħalib maħsub għall-ipproċessar fi "Brie de Meaux" DOP (din il-projbizzjoni tapplika għal kull speċi ta' pjanta li tista' tingħata lill-annimali fl-azjenda, u l-uċuħ tar-raba' kollha li kapaċi jikkontaminawhom). Għaldaqstant tista' tinżamm ir-rabta maż-żona ġeografika, u jista' jissaħħaħ il-karattru tradizzjonali tal-alimentazzjoni (60 % tal-materja niexfa fir-razzjon totali tal-merħla mill-azjenda). Jiżdiedu l-kundizzjonijiet għat-tifrix tad-demel organiku (minimu ta' 30 jum bejn il-fertilizzazzjoni organika, il-ħrit jew ir-ragħa ta' bur, 21 jum fil-każ tal-kompost, monitoraġġ tal-kwalità tad-demel ta' oriġini mhux agrikola, kundizzjonijiet għat-tixrid ta' demel organiku ta' oriġini mhux agrikola). Dan biex jiġi evitat kull riskju ta' kontaminazzjoni minħabba li l-"Brie de Meaux" isir mill-ħalib mhux ipproċessat. Il-paragrafi dwar il-ħalib użat, l-ipproċessar (it-tames, l-iffurmar, it-tqattir, it-tmelliħ, l-ippriservar/it-tnixxif), it-trasport qabel il-maturazzjoni, il-maturazzjoni u l-kunsinna jiżdiedu fl-Ispeċifikazzjoni. Din il-parti ġiet ukoll issupplimentata biex tikkaratterizza aħjar ir-rotta teknoloġika tal-"Brie de Meaux". Timmira li tiċċara liema huma l-prattiki li jirriflettu l-għarfien tal-operaturi, filwaqt li tirregola l-valuri fil-mira sabiex ikunu żgurati l-karatteristiċi speċifiċi tal-prodott. Għandu jiżdied limitu ta' żmien massimu għall-ġbir u limitu taż-żmien massimu għall-użu tal-ħalib: massimu ta' kull 48 siegħa għall-ġbir, massimu ta' 36 siegħa bejn il-ġbir tal-ħalib u l-inokulazzjoni għaliex huwa ġobon magħmul esklussivament minn ħalib mhux ipproċessat u jeħtieġ li jiġi limitat id-deterjorament fil-kwalità tal-ħalib. Jiżdied li: il-ħalib tal-baqar mhux ipproċessat użat huwa standardizzat f'dak li għandu x'jaqsam max-xaħam permezz ta' xkumar parzjali tal-ħalib sa massimu ta' 40 °C; il-ħalib jiġi mmaturat, f'forma ta' qabel il-maturazzjoni u/jew ta' maturazzjoni. It-tul ta' żmien ta' qabel il-maturazzjoni huwa inqas minn 48 siegħa f'temperatura massima ta' 22 °C b'limitu massimu ta' inokulazzjoni ta' 3 % tal-volum tal-ħalib użat fil-proċess tal-produzzjoni; il-fażi tal-maturazzjoni hija għal perjodu ta' inqas minn sagħtejn f'temperatura massima ta' 37 °C; l-ingredjenti awtorizzati għall-produzzjoni, minbarra l-materja prima tal-ħalib, huma elenkati: it-tames, il-kulturi tal-batterji, il-ħmira, il-moffa (is-sikurezza tagħhom hija ddemostrata), il-klorur tal-kalċju u l-melħ; l-użu tal-ħlejjeb li ġejjin huwa pprojbit: rikombinanti, rikostitwiti, dilwiti, u b'mod partikolari hija pprojbita ż-żieda tat-trab tal-ħalib għajr għall-fermenti, ikkonċentrati kompletament jew parzjalment, ikun xi jkun il-proċess (ultrafiltrazzjoni, mikrofiltrazzjoni jew metodu ieħor). Għaldaqstant iż-żieda ta' proteini hija pprojbita, peress li l-ħalib użat jista' jkun biss ħalib mhux ipproċessat standardizzat f'dak li għandu x'jaqsam max-xaħam permezz ta' xkumar. Il-preparazzjoni tal-fermenti minn trab tal-ħalib hija awtorizzata, fejn il-proporzjon ta' inkorporazzjoni ma jistax jaqbeż it-3 % tal-volum tal-ħalib użat fil-proċess tal-produzzjoni. L-inokulazzjoni fil-kultura termofila hija pprojbita, peress li din ikollha impatt fuq il-karatteristiċi organolettiċi tal-"Brie de Meaux". Dan huwa l-għarfien u l-prattiki attwali tal-manifatturi tal-"Brie de Meaux". Jiżdied li: il-metodi ta' preservazzjoni f'temperatura negattiva jew f'atmosfera modifikata tal-materja prima u tal-prodotti fil-proċess tal-manifattura għandhom jiġu pprojbiti sabiex jiġu ggarantiti l-karatteristiċi tal-"Brie de Meaux"; il-materjali tradizzjonali (injam, tiben, ġummar) huma awtorizzati għall-istadji tal-ipproċessar u tal-maturazzjoni (dan jikkonċerna b'mod partikolari l-blinds użati għall-iskular tal-ġobniet u t-tidwir tagħhom waqt il-maturazzjoni). Tiżdied ir-referenza għall-kalkolu tal-perjodi tal-manifattura u tal-maturazzjoni: din hija d-data tat-tibqit. "Il-ħalib jista' jiġi msaħħan darba biss u biss fil-ħin meta jiżdied it-tames f'temperatura ta' mhux aktar minn 37 °C" hija sostitwita bis-sentenza: "Il-baqta tal-ħalib issir f'temperatura li hija inqas minn jew ugwali għal 37 °C". Fil-prattika, il-ħalib jissaħħan għall-ewwel darba biex jiġi xkumat u mbagħad jissaħħan mill-ġdid għat-tibqit. Id-dispożizzjoni relatata mal-fatt li l-ħalib jista' jiġi msaħħan darba biss, li kienet primarjament maħsuba biex tippreserva l-karattru tal-ħalib mhux ipproċessat tal-ħalib, hija għalhekk imħassra. It-temperatura tat-tisħin tibqa' 40 °C jew inqas, biex tkun żgurata l-implimentazzjoni tal-ħalib mhux ipproċessat. Jiżdiedu fid-deskrizzjoni l-valuri fil-mira għat-tibqit (pH ta' inqas minn 6,5 jew aċidità ta' iktar minn 19 °D, b'temperatura tal-ħalib ta' 37 °C jew inqas, ħin ta' koagulazzjoni ta' inqas minn sagħtejn), peress li dawn jiddeskrivu r-rotta teknoloġika karatteristika tal-"Brie de Meaux". In-natura tat-tames tiżdied ukoll. Din hija ta' oriġini bovina, li tipprojbixxi t-tames ta' oriġini veġetali jew mikrobjali. Jiżdiedu wkoll id-dożi użati: doża massima ta' 28 mg għal kull 100 litru ta' ħalib u forza massima ta' 750 mg/l ta' kimosina. Jiżdied li l-baqta tiġi magħmula f'tank u li ma tistax tkun suġġetta għal xi azzjoni esterna, ħlief għat-tfettit vertikali jew għall-qtugħ vertikali u l-iffurmar f'pala tal-Brie, li jikkorrispondi għal tfettit orizzontali. Jekk ikun hemm qtugħ, l-indikazzjoni "b'xafra waħda" titneħħa peress li ma tkunx meħtieġa, minħabba li skont id-definizzjoni, il-qtugħ jiġifieri taqta' b'xafra jew sikkina waħda. Il-valur fil-mira assoċjat ma' dan l-istadju huwa spjegat sabiex dan jiġi kkaratterizzat aħjar: id-distanza bejn żewġ linji ta' tfettit vertikali għandha tkun tal-inqas ta' ċentimetru. Il-projbizzjoni fuq l-ippumpjar titħassar, billi din il-kjarifika mhijiex xierqa meta wieħed iqis id-deskrizzjoni tal-istadju tal-iffurmar. Jiżdied perjodu ta' 15-il minuta bejn it-tfettit u l-bidu tal-iffurmar biex jissostitwixxi l-espressjoni kwalitattiva "qabel l-ixkumar tax-xorrox", sabiex il-kontroll ikun iktar oġġettiv. Barra minn hekk, flimkien mal-perjodu bejn it-tqattigħ u l-iffurmar, jiżdied li l-iffurmar ta' tank tal-baqta ma jistax jiġi interrott: l-għan huwa li jiġi limitat l-iskular tal-baqta fit-tank, li tista' sseħħ fuq il-karatteristiċi tal-ġobon, b'mod partikolari fuq il-koeżjoni tiegħu. Għal dan il-għan, fir-rigward tal-iffurmar li jsir manwalment minn saffi rqaq suċċessivi għal fuq il-pala tal-Brie, jiżdied li dan għandu jsir darba biss jew f'operazzjoni waħda, jiġifieri b'mili addizzjonali, ladarba l-ġobon ikun beda jiskula fil-forma. Tiżdied id-deskrizzjoni tal-pala tal-Brie sabiex tiddeskrivi din l-għodda tradizzjonali, tip ta' xkumatur tond b'dijametru ta' bejn 28 u 32 ċm, imtaqqab sabiex ix-xorrox ikun jista' jiskula. Hija kkaratterizzata mill-manku tagħha, li jaqbeż il-parti tonda tal-għodda billi tirritorna lejn iċ-ċentru tagħha. Jiżdiedu l-kundizzjonijiet li fihom isir l-iskular : forom li jitqiegħdu fuq wiċċ ċatt bi trej tal-qasab jew tal-injam fuqu, f'temperatura ta' 30 °C jew inqas. Il-ġobniet jiddawru mill-inqas darbtejn biex jiskulaw sew b'mod spontanju. It-tmelliħ Jiżdied il-valur tal-pH tal-ġobon 24 siegħa wara l-iffurmar. Dan il-valur QNE ma jistax ikun akbar minn 4,9, u dan jippermetti li jiġi żgurat il-karattru lattiku mħallat b'xejra tat-tames tal-"Brie de Meaux". Jiżdied li l-ġobon prodott inqas minn 7 ijiem ilu jista' jintbagħat lil dawk li jieħdu ħsieb il-maturazzjoni. Jiżdiedu l-kundizzjonijiet tat-trasport sabiex ikun żgurat li dan ma jwassalx għal interruzzjoni sostanzjali tal-evoluzzjoni tal-ġobniet: f'temperatura pożittiva sa 12 °C fi żmien massimu ta' 24 siegħa ta' trasport. Kull vjaġġ li jkun itwal minn 24 siegħa jrid jiżdied mal-minimu ta' 4 ġimgħat ta' maturazzjoni. Jiżdied li l-perjodu ta' maturazzjoni ta' mill-inqas 4 ġimgħat jingħadd mill-ġurnata tat-tibqit, u mhux aktar mill-ġurnata tal-manifattura; dan huwa aktar preċiż, sabiex il-kontrolli jsiru aktar preċiżi. Il-kundizzjonijiet tal-maturazzjoni jiżdiedu skont il-prattika attwali: il-maturazzjoni maqsuma f'żewġ fażijiet: qabel il-maturazzjoni u l-maturazzjoni; kull fażi hija deskritta b'firxa ta' temperaturi (bejn 8 °C u 16-il °C għal qabel il-maturazzjoni, bejn 4 °C u 14-il °C għall-maturazzjoni), l-umdità tagħha (umdità kkontrollata għall-perjodu ta' qabel il-maturazzjoni, bejn 80 % u 98 % għall-maturazzjoni) u d-durata tagħha (inqas minn 21 jum għal qabel il-maturazzjoni, tal-inqas sad-durata minima ta' maturazzjoni għall-fażi ta' maturazzjoni); il-ġobniet jiddawru mill-inqas darba fil-ġimgħa biex jiġi żgurat l-iżvilupp uniformi tal-flora tal-ġobon; il-ġobniet jiġu mmaturati b'mod "għeri" (il-maturazzjoni f'kaxxa jew f'landa hija pprojbita) mill-inqas sal-perjodu minimu ta' maturazzjoni, sabiex jinħolqu l-kundizzjonijiet favorevoli għall-iżvilupp tal-flora u sabiex tkun tista' tiġi mmonitorjata l-evoluzzjoni tal-ġobniet; fil-kantina, il-ħarsien isir manwalment sabiex il-ġobniet jiġu ttrattati b'attenzjoni, peress li huma fraġli minħabba l-forma ċatta tagħhom. Jiżdied li l-ippakkjar ma jistax isir qabel ma jintemm il-perjodu minimu ta' maturazzjoni, u mhux aktar minn għaxart ijiem qabel ma jintbagħat l-impjant ta' maturazzjoni, sabiex jiġu żgurati kundizzjonijiet ottimali ta' maturazzjoni għall-iżvilupp tal-aromi tal-"Brie de Meaux", fejn dawn tal-aħħar jiġu mmaturati b'mod tradizzjonali, jiġifieri mingħajr ebda ppakkjar, fil-kantina tal-maturazzjoni, għall-kuntrarju ta' produzzjonijiet oħra tal-Brie aktar industrijali li jiġu ppakkjati malli l-qoxra jkollha l-flora u jkomplu jiżviluppaw fi kmamar tat-tkessiħ. Jiżdied li l-"Brie de Meaux" jiġi ppakkjat fil-karta jew film tal-plastik, fuq it-tiben jew le, u li jitwassal f'kartun jew f'kaxxa tal-injam jew permezz ta' kaxxa tat-trasport. L-ippakkjar użat għandu jagħmilha possibbli li l-ġobon jinġarr mingħajr ma jinqasam. Dawn ir-regoli jiżdiedu mal-punt 3.5 tad-Dokument Uniku "Regoli speċifiċi dwar it-tqattigħ, it-taħkik, l-ippakkjar, eċċ.". Ir-rabta hija miktuba mill-ġdid fl-intier tagħha, sabiex turi b'mod iktar ċar id-dimostrazzjoni tar-rabta bejn il-"Brie de Meaux" u ż-żona ġeografika tiegħu, mingħajr ma tinbidel ir-rabta nfisha. Din id-dimostrazzjoni tenfasizza, b'mod partikolari, il-kundizzjonijiet tal-produzzjoni tal-ħalib użat għall-produzzjoni tal-ħalib mhux ipproċessat adattat għall-ipproċessar tal-ġobon, li għalih huwa meħtieġ għarfien speċifiku, kif ukoll il-kundizzjonijiet għall-maturazzjoni. Il-punt "speċifiċità taż-żona ġeografika" jiġbor il-fatturi naturali taż-żona ġeografika kif ukoll il-fatturi umani billi jiġbor fil-qosor l-aspett storiku u jenfasizza l-għarfien speċifiku. Il-punt "speċifiċità tal-prodott" jenfasizza ċerti elementi introdotti fid-deskrizzjoni tal-prodott. Fl-aħħar nett, il-punt "Rabta kawżali" jispjega l-interazzjonijiet bejn il-fatturi naturali u umani u bejn il-prodott. Din l-emenda saret ukoll fid-Dokument Uniku. Ir-referenza għal-logo tal-INAO hija mħassra. Tiżdied is-sentenza li ġejja: "It-tikkettar tal-'Brie de Meaux' jinkludi: Din l-emenda saret ukoll fid-Dokument Uniku. Jiżdied li l-isem tad-denominazzjoni għandu jinkiteb b'karattri ta' daqs li jkun mill-inqas żewġ terzi tal-ikbar karattri tat-tikketta, b'tali mod li l-isem tat-trademark ma jiġix enfasizzat iżżejjed għad-detriment tal-isem tad-denominazzjoni. Jiżdied li meta t-trademark ma tkunx dik tal-manifattur jew ta' min jieħu ħsieb il-maturazzjoni, l-isem tal-manifattur jew ta' min jieħu ħsieb il-maturazzjoni għandu jidher fuq it-tikketta sabiex il-prodott ikun jista' jiġi rintraċċat u l-konsumatur ikun jista' jiġi infurmat. Jiżdied li l-użu ta' kwalunkwe aġġettiv jew dettall ieħor li jakkumpanja l-isem tad-denominazzjoni ta' oriġini huwa pprojbit, bl-eċċezzjoni ta' trademarks li jipprevjenu talbiet frivoli li jistgħu jqarrqu bil-konsumatur fir-rigward tal-karatteristiċi tal-"Brie de Meaux". L-indirizz tas-servizz kompetenti tal-Istat Membru ġie aġġornat. L-isem u d-dettalji tal-grupp applikant ġew aġġornati. Fir-rigward tal-entrata dwar ir-rekwiżiti nazzjonali, tiżdied tabella bil-punti ewlenin li għandhom jiġu kkontrollati u l-metodu ta' evalwazzjoni tagħhom. Klassi 1.3. Ġobon Il-"Brie de Meaux" huwa ġobon magħmul mill-ħalib tal-baqra mhux ipproċessat u b'konsistenza ratba. Il-perjodu ta' maturazzjoni huwa ta' mhux inqas minn erba' ġimgħat mill-ġurnata tat-tibqit. Il-ġobon huwa f'sura ta' ċilindru ċatt. Il-ġobon jiġi ffurmat f'forom ċilindriċi b'dijametru intern ta' bejn 36 u 37 ċentimetru. Il-"Brie de Meaux" għandu qoxra msejħa bil-flora, irqiqa, bajda, bi strixxi jew tikek ħomor, u b'konsistenza omoġenja. Wara 4 ġimgħat ta' maturazzjoni, il-"Brie de Meaux" ikun ġobon kwart immaturat (jiġifieri minimu ta' 25 % tal-għoli tiegħu). Għandu togħma tal-ħalib li tista' tkun kemxejn mielħa bi ħjiel ta' mrar. Bejn 4 u 6 ġimgħat, il-ġobon jimmatura bil-mod mill-qoxra lejn il-qalba, bil-konsistenza tiegħu tinbidel minn ġobon li jitfarrak għal ġobon flessibbli. L-aroma tiegħu tiżviluppa b'mod gradwali. Wara 6 sa 8 ġimgħat, il-"Brie de Meaux" huwa matur sal-qalba, b'konsistenza flessibbli; għandu riħa sottili ta' krema, butir u ġellewż. Fih mill-inqas 45 gramma ta' xaħam għal kull 100 gramma ġobon tal-estratt niexef totali, u mill-inqas 44 gramma ta' materja niexfa għal kull 100 gramma ta' ġobon għall-kummerċjalizzazzjoni. Il-piż ta' ġobna huwa bejn 2,6 u 3,3 kilogrammi. Il-qsim tal-"Brie de Meaux" jista' jsir biss fin-nofs jew f'porzjonijiet (bil-ponta, miċ-ċentru sat-tarf), fi tmiem il-perjodu minimu ta' erba' ġimgħat ta' maturazzjoni. Mill-inqas 85 % tal-materja niexfa fir-razzjon totali tal-merħla tal-ħalib tiġi miż-żona ġeografika, li mill-inqas 60 % minnu jiġi mill-azjenda nfisha. Fil-fatt, l-azjendi huma azjendi tat-tip ta' polikultivazzjoni u trobbija, li għalhekk għandhom varjetà ta' għelejjel li jistgħu jintużaw għall-alimentazzjoni tal-merħla. Madankollu, l-għalf ikkonċentrat b'sorsi ta' proteina spiss mhumiex biżżejjed biex ikopru l-bżonnijiet tal-baqar tal-ħalib li qed ireddgħu. Għalhekk, dawk li jrabbu jużaw għalf li ma jkunx miż-żona fi proporzjon massimu ta' 15 % tal-materja niexfa fir-razzjon totali. Il-porzjon bażiku tal-baqar tal-ħalib fil-produzzjoni jinkludi mill-inqas 3 kostitwenti. Għandu jkun magħmul minn tal-inqas 2 kilogrammi ta' materja niexfa miksuba minn polpa tal-pitravi jew minn pitravi tal-għalf, u minn tal-inqas 4 kilogrammi ta' materja niexfa mill-ħaxix, li minnhom minimu ta' 2 kilogrammi huma minn legumi tal-mergħa. L-għalf prinċipali ma jistax jaqbeż 60 % tar-razzjon bażiku f'materja niexfa, ħlief fil-każ tal-ħaxix. Għall-baqar tal-ħalib fil-produzzjoni li jkunu jirgħu, din ir-regola tat-tliet kostitwenti ma tapplikax sakemm jiġu ssodisfati l-kundizzjonijiet li ġejjin: Il-perjodu tar-ragħa: il-baqar tal-ħalib li jkunu qed jipproduċu l-ħalib jintużaw għar-ragħa mill-inqas 150 jum fis-sena. L-erja għal kull baqra tal-ħalib li tirgħa hija ta' mill-inqas 20 "ares". Meta mhux fil-perjodu tar-ragħa: il-porzjon bażiku għandu jinkludi minimu ta' 3 kilogrammi ta' materja niexfa bbażata fuq il-ħaxix. L-għalf prinċipali ma jistax jaqbeż 70 % tar-razzjon bażiku, f'materja niexfa, ħlief fil-każ tal-ħaxix. Il-konsum annwali ta' għalf ikkonċentrat huwa limitat għal 2 000 kilogramma ta' materja niexfa bħala medja għal kull baqra tal-ħalib fil-produzzjoni. Il-produzzjoni tal-ħalib, il-manifattura u l-maturazzjoni tal-ġobniet isiru fiż-żona ġeografika. L-ippakkjar qabel ma jintbagħat jista' jsir biss wara minimu ta' erba' ġimgħat mill-ġurnata tat-tibqit. Il-ġobon għandu jintbagħat mill-ħanut tax-xogħol fi żmien għaxart ijiem mill-ippakkjar (l-ippakkjar, it-tikkettar u l-preżentazzjoni tal-ġobon għall-bejgħ). Il-"Brie de Meaux" huwa ppakkjat fil-karta jew film tal-plastik, fuq it-tiben jew le. Jitwassal f'kaxxa tal-kartun jew fil-landa, jew f'kaxxa tal-injam jew f'kaxxa tat-trasport. L-isem tad-denominazzjoni ta' oriġini għandu jiddaħħal f'karattri mill-inqas żewġ terzi tad-daqs tal-akbar karattri fuq it-tikketta. Fejn il-marka kummerċjali ma tkunx dik tal-manifattur jew ta' min ħsieb il-maturazzjoni, għandhom jiddaħħlu l-isem tal-manifattur u l-post tal-manifattura, jew l-isem ta' min jieħu ħsieb il-maturazzjoni u l-post tal-maturazzjoni. L-użu ta' kwalunkwe aġġettiv jew dettall ieħor li jakkumpanja d-denominazzjoni ta' oriġini għandu jkun ipprojbit fit-tikkettar, fir-reklamar, fil-fatturi jew fid-dokumenti kummerċjali, bl-eċċezzjoni ta' marki kummerċjali jew fabbrika partikolari. L-arrondissement ta' Nogent-sur-Seine: il-komuni kollha; Parti mill-komun ta': Aix-Villemaur-Palis; Il-canton ta' Sezanne-Brie u Champagne: il-komuni kollha; il-cantons ta' Saint-Dizier-1, Saint-Dizier-3, Wassy: il-komuni kollha; Parti mill-komun ta': Epizon L-arrondissement ta' Bar-le-duc: il-komuni kollha; Id-départements ta' Seine-et-Marne (77), Hauts-de-Seine (92), Seine-Saint-Denis (93), Val-de-Marne (94) u l-belt ta' Pariġi (75): il-komuni kollha; Ir-reġjun naturali ta' Brie, il-benniena tal-"Brie de Meaux", jespandi parzjalment jespandi fuq Île-de-France u fuq Champagne bejn il-widien tal-Marne u tas-Sena. Huwa kkaratterizzat mill-kapaċità tiegħu għall-produzzjoni taċ-ċereali, u għall-pożizzjoni tiegħu li tkopri parti mill-agglomerazzjoni ta' Pariġi. Għalkemm iż-żona ta' produzzjoni tal-"Brie de Meaux" sussegwentement twessgħet lil hinn mir-reġjun naturali ta' Brie, xorta waħda żammet koerenza ġeografika. Għalhekk, iż-żona ġeografika tad-DOP "Brie de Meaux" hija ċċentrata lejn in-naħa ta' fuq u ċ-ċentru tal-baċir tax-xmara Sena. Tinkludi l-widien tal-maġġoranza tat-tributarji l-kbar ta' din ix-xmara (Loing, Yonne, Aube, Marne u t-tributarji tagħhom). Il-pajsaġġ taż-żona ġeografika fih pjanuri kbar. Minħabba l-impermeabbiltà tas-sottoswol, l-ilmijiet ma jinżlux u l-pajsaġġ tnaqqax minn għadd ta' widien. Il-pjanuri koperti bil-loess huma għammiela u favorevoli għall-kultivazzjoni fil-wisa'. L-għoljiet tal-widien, koperti mit-tafal, huma inqas adattati għall-kultivazzjoni taċ-ċereali u l-mergħat tajbin għar-ragħa, kif inhu l-każ fil-fondi tal-widien. Storikament, il-pjanuri kienu ddedikati għall-kultivazzjoni taċ-ċereali, fejn il-bhejjem kienu installati fil-widien u fl-għoljiet, proprju fejn tinstab il-belt ta' Meaux. Fis-seklu 18, l-agronomisti rrakkomandaw is-sostituzzjoni ta' raba' mhux maħdum b'kultivazzjoni tal-legumi fuq bwar temporanji b'newba (prattika ta' newba ta' tliet snin). Minbarra l-effetti pożittivi fuq il-produzzjoni taċ-ċereali, din il-prattika ppermettiet il-produzzjoni ta' kwantitajiet kbar ta' għalf użat għall-għalf tal-annimali. Minn dak iż-żmien, xi azjendi taċ-ċereali fi Brie bdew jaqilbu għall-polikultivazzjoni u trobbija. Brie ma saritx żona tat-trobbija speċjalizzata, peress li l-karatteristika partikolari tas-sistema ta' Brie kienet tinkludi l-bhejjem f'rotazzjoni fuq il-bażi tal-produzzjoni taċ-ċereali. It-tiben minn din il-produzzjoni importanti taċ-ċereali ntuża għall-marqad tal-baqar. Bl-iżvilupp tal-industrija tal-alkoħol u taz-zokkor, il-produzzjoni tal-pitravi taz-zokkor saret ukoll komponent essenzjali tal-polikultivazzjoni ta' Brie. Il-prodotti dderivati kienu kkunsmati mill-bhejjem, li kien ikkunsidrat bħala l-aħjar mod biex isir użu sħiħ minn dak li kienu jipproduċu l-azjendi agrikoli u li ma setax jiġi kkummerċjalizzat. Bħala riżultat, numru kbir ta' prodotti sekondarji taċ-ċereali (tiben, tiben żgħir u nuħħala), kif ukoll pasta taż-żrieragħ żejtnin u pitravi, ġew mitmugħa lill-merħla. Id-destinazzjoni ovvja tal-produzzjoni żejda tal-ħalib kienet l-ipproċessar tal-ġobon, fejn il-Brie diġà kellu reputazzjoni sinifikanti f'dan il-qasam, u bbenefika minn żbokk bis-saħħa tal-viċinanza tiegħu għal Pariġi. Il-Brie kien prodott fl-irziezet, fejn id-daqs tal-forom kien jikkorrispondi għall-kwantità ta' ħalib disponibbli fl-azjenda agrikola. Fl-aħħar tas-seklu 19, l-użu tat-tames, li sa dak iż-żmien ma kienx obbligatorju, kien ikkontrollat aħjar u t-teknoloġija saret speċjalizzata: il-"Brie de Meaux" ta' format kbir b'teknoloġija tat-tip b'baqta tames u ġobniet iżgħar b'teknoloġija tat-tip lattiku. Bis-saħħa tal-viċinanza ta' Pariġi u t-titjib fil-kundizzjonijiet tat-trasport, parti mill-produzzjoni tal-ħalib tal-Brie kienet orjentata lejn il-bejgħ ta' ħalib għall-konsum u ta' prodotti friski. Barra minn hekk, sa minn nofs is-seklu 19, dawk li jieħdu ħsieb il-maturazzjoni bbenefikaw mit-titjib tan-netwerk tat-toroq u l-emerġenza tal-ferrovija biex iwasslu l-prodotti tagħhom, iżda wkoll biex jixtru ġobniet "mielħa friski", mhux immaturati, prodotti fil-parti tal-Lvant tal-baċir ta' Pariġi, biex jagħmlu tajjeb għat-tnaqqis waqgħa fil-produzzjoni fis-Seine u l-Marne. Kienu jimmaturawhom u jbigħuhom bħala "Brie de Meaux". Fil-fatt, it-teknoloġija tat-tip tames tagħmilha possibbli li tinkiseb baqta koerenti li tissapporti t-trasport, filwaqt li baqta tat-tip lattika titfarrak aktar u tkun fraġli fl-istadju ta' "mielaħ frisk". Il-produzzjoni tal-ġobon żviluppat f'Marne, Haute-Marne u Meuse. Illum, dawn il-kompetenzi differenti għadhom qed jiġu implimentati: il-ħalib prodott fiż-żona ġeografika, li huwa relattivament nieqes mix-xaħam u li huwa rikk fil-proteini, għandu kapaċitajiet tajbin għall-produzzjoni tal-ġobon. It-teknika tal-manifattura ftit li xejn inbidlet: tiżdied doża qawwija ta' tames sabiex il-baqta ssir malajr (baqta tat-tip tames). Il-baqta tinqata' u titqiegħed f'forma malajr, manwalment bl-użu tal-pala tal-Brie. Il-"Brie de Meaux" huwa ġobon magħmul mill-ħalib tal-baqra mhux ipproċessat, b'konsistenza ratba u qoxra bil-flora. Prodott f'forom ċilindriċi b'dijametru ta' bejn 36 u 37 ċentimetru, għandu l-forma ta' torta. Wara 4 ġimgħat ta' maturazzjoni, il-"Brie de Meaux" għandu togħma tal-ħalib u kemxejn mielħa bi ħjiel ta' mrar. Bejn 4 u 6 ġimgħat, il-ġobon jimmatura bil-mod mill-qoxra lejn il-qalba, bil-konsistenza tiegħu tinbidel minn ġobon li jitfarrak għal ġobon flessibbli. L-aroma tiegħu tiżviluppa b'mod gradwali. Wara 6 sa 8 ġimgħat, huwa mmaturat sal-qalba, b'konsistenza flessibbli; għandu riħa sottili ta' krema, butir u ġellewż. F'dan ir-reġjun b'vokazzjoni għaċ-ċereali, l-azjendi agrikoli f'polikultivazzjoni u trobbija jużaw legumi, pitravi u varjetà kbira ta' prodotti dderivati mill-pitravi u ċereali disponibbli lokalment biex jitimgħu l-merħliet tagħhom. Dawn ir-razzjonijiet fuq il-bażi tal-prodotti dderivati jipprovdu ħalib relattivament nieqes mix-xaħam iżda rikk fil-proteini, u għaldaqstant adatt għall-ipproċessar tal-ġobon. Barra minn hekk, l-akkomodazzjoni tal-baqar fuq it-tiben tippermetti li tinżamm ekosistema mikrobjali li jkollha influwenza fuq il-flora naturali tal-ħalib mhux ipproċessat. Fil-fatt, minbarra l-kundizzjonijiet tal-għalf għall-baqar, il-"Brie de Meaux" jikseb il-karattru speċifiku tiegħu mill-użu esklużiv ta' ħalib mhux ipproċessat, li jeħtieġ l-għarfien li l-manifatturi taż-żona ġeografika żviluppaw u ppreservew. Dan l-għarfien, li oriġinarjament ġie żviluppat fl-azjendi agrikoli fejn intużaw metodi ta' produzzjoni li kienu jeħtieġu tagħmir sempliċi u perjodu ta' żmien qasir, dan l-għarfien huwa evidenti b'mod partikolari bil-kompetenza fit-tibqit, li tippermetti li tinkiseb baqta soda li hija adattata għall-produzzjoni tal-ġobon f'forom ta' dijametru kbir, l-adattament tat-tfettit għall-karatteristiċi tal-baqta, u l-użu tal-pala tal-brie biex jimtlew il-forom. L-iskular ta' dan it-tip ta' baqta jsir b'mod naturali mingħajr ma jkun hemm bżonn li titqatta' rqiqa, il-baqta hija maqtugħa jew mfetta, u mbagħad tiġi ffurmata b'safef irqaq bl-użu tal-pala tal-Brie. Fl-aħħar nett, il-kura mogħtija lill-ġobniet mit-tmelliħ sal-melħ niexef u matul il-proċess ta' maturazzjoni tippermetti lill-"Brie de Meaux" jesponi l-aromi speċifiċi tiegħu. (It-tieni subparagrafu tal-Artikolu 6(1) ta' dan ir-Regolament) Din it-talba, magħmula minn Elta Courier S.A., tikkonċerna servizzi ta' posta fil-Greċja. L-avviż rilevanti ġie ppubblikat fil-paġna 8 tal-ĠU C 53 fis-17 ta' Frar 2020. Skont il-punt 2 tal-Anness IV tad-Direttiva 2014/25/UE, il-Kummissjoni tista' teħtieġ li l-Istat Membru jew l-entità kontraenti kkonċernata jew l-awtorità nazzjonali indipendenti kompetenti, jew kwalunkwe awtorità nazzjonali kompetenti oħra, jipprovdu l-informazzjoni meħtieġa kollha, jew jissupplimentaw jew jiċċaraw l-informazzjoni mogħtija f'limitu ta' żmien xieraq. Fit-26 ta' Awwissu 2019, il-Kummissjoni talbet lill-awtoritajiet nazzjonali biex jipprovdu informazzjoni addizzjonali sa mhux iktar tard mid-9 ta' Settembru 2019. Fis-6 ta' Settembru 2019, il-Kummissjoni talbet lil Elta Courier biex tipprovdi informazzjoni addizzjonali sa mhux iktar tard mit-13 ta' Settembru 2019. Fil-każ ta' tweġibiet li jaslu tard jew mhux sħaħ, l-iskadenza inizjali għandha tiġi sospiża għall-perjodu bejn l-iskadenza tal-limitu ta' żmien stabbilit fit-talba għall-informazzjoni, u l-wasla tal-informazzjoni sħiħa u korretta. Għaldaqstant, l-iskadenza formali se tiskorri wara 40 jum ta' xogħol wara l-wasla tal-informazzjoni kompluta u korretta. Din it-talba, mressqa mir-Renju tad-Danimarka, tikkonċerna s-servizzi tal-pakketti postali min-negozji għall-konsumaturi fid-Danimarka. L-Artikolu 34 tad-Direttiva 2014/25/UE jistipula li "[k]untratti maħsuba sabiex jippermettu li ssir attività msemmija fl-Artikoli 8 sa 14 li għandha titwettaq ma għandhomx ikunu soġġetti għal din id-Direttiva jekk l-Istat Membru jew l-entitajiet kontraenti li introduċew it-talba skont l-Artikolu 35 jistgħu juru li, fl-Istat Membru li titwettaq fih, l-attività hija direttament esposta għall-kompetizzjoni fis-swieq li għalihom mhuwiex ristrett l-aċċess; u lanqas il-kompetizzjonijiet ta' disinn li huma organizzati sabiex titwettaq din l-attività f'dik iż-żona ġeografika ma għandhom ikunu soġġetti għal din id-Direttiva". Il-valutazzjoni tal-esponiment dirett għall-kompetizzjoni li tista' ssir fil-kuntest tad-Direttiva 2014/25/UE hija mingħajr preġudizzju għall-applikazzjoni sħiħa tad-dritt tal-kompetizzjoni. Il-Kummissjoni għandha perjodu ta' 90 jum tax-xogħol biex tieħu deċiżjoni dwar din it-talba, li jibda jgħodd mill-jum tax-xogħol imsemmi hawn fuq. Għalhekk dan il-perjodu jiskadi fil-11 ta' Mejju 2020. Skont l-Artikolu 35(5) tad-Direttiva 2014/25/UE, talbiet oħrajn li jikkonċernaw l-istess settur jew l-istess attività fid-Danimarka li jitressqu qabel jiskadi l-perjodu previst għal din it-talba, ma għandhomx jitqiesu bħala proċeduri ġodda, iżda għandhom jiġu ttrattati fil-kuntest ta' din it-talba.
Extracted from C_064_2020.html